title: Verovapaus

text: Julkisuudessa käydyssä verokeskustelussa on toisinaan viitattu yrittäjän (osakeyhtiön osakkaan) saamiin verovapaisiin osinkoihin. Asia koskee etupäässä listaamattomilta osakeyhtiöiltä saatuja osinkoja. Yksityishenkilön osakeomistuksensa perusteella saama osinkotulo oli aiemmin verovapaata, kunhan osinko oli korkeintaan 9 % osakkeiden ns. matemaattisesta arvosta eikä osinko ylittänyt 60 000 €. Vuoden 2014 alusta verotus muuttui siten, että osingosta 25 % on veronalaista pääomatuloa, kunhan osinko on korkeintaan 8 % osakkeiden matemaattisesta arvosta eikä osinko ylitä 150 000 euroa. Loppuosa (75 %) tällaisista osingoista on verovapaata tuloa. 150 000 euron ylittävästä osingosta 85 % on veronalaista pääomatuloa ja 15 % verovapaata, kunhan osinko edelleen on korkeintaan 8 % matemaattisesta arvosta. Sikäli kuin osinko ylittää 8 % rajan, ylimenevä osinko on 75-prosenttisesti veronalaista ansiotuloa ja 25-prosenttisesti verovapaata tuloa. Muutoksen johdosta yksityishenkilö ei enää voi saada täysin verovapaita osinkoja. Osingosta menee vähintään 7,5 % vero, mikä vastaa alhaisinta osinkojen ennakonpidätysprosenttia vuonna 2014.


title: Verovapaus

text: Yksityishenkilön pörssiyhtiöltä saamat osingot ovat 85-prosenttisesti veronalaista pääomatuloa. 15 % on verovapaata tuloa.


title: Verovapaus

text: Osinkojen verohelpotukset johtuvat osakkaan kahdenkertaisesta verotuksesta. Osinko maksetaan yrityksen jo verotetun tuloksen perusteella. Aiemmin meillä käytössä ollut Avoir Fiscal -malli otti tämän täydellisesti huomioon siten, että yrityksen maksama vero otettiin huomioon osingon veroa määrättäessä. Näin syntyi veroneutraliteetti muihin pääomatuloihin nähden. Nykyinen malli sisältää poliittista harkintaa.


title: Verovapaus

text: Nettikasinon voitot ovat verovapaita, kun kasinolla on Euroopan Talousalueella (ETA-alue) pelilisenssi. Pelilisenssit on pääsääntöisesti rekisteröity Maltalle. Euroopan Talousalueen ulkopuolelle rekisteröityjen nettikasinoiden voitot ovat veronalaista tuloa ja niistä maksetaan verokortin mukaista ansiotuloveroa.


title: Yiruma

text: Yiruma (oik. I Ru-ma, s. 15. helmikuuta 1978) on eteläkorealainen pianisti ja säveltäjä. Hän opiskeli musiikkia Englannissa ja valmistui King's College Londonista vuonna 2000. Tunnetuin kappale on luultavasti River Flows in You.


title: Yiruma

text: Yiruma meni naimisiin 27. toukokuuta, 2007 Son Hye-Imin kanssa ja heillä on 7. lokakuuta, 2007 syntynyt lapsi nimeltään Loanna. Son Hye-Imin nuorempi sisar on näyttelijä Son Tae-young ja hänen miehensä Kwon Sang-woo on myös näyttelijä.


title: Yardbird Suite

text: ”Yardbird Suite”, alun perin ”What Price Love?”, on Charlie Parkerin säveltämä ja sanoittama jazzkappale. Parker sävelsi kappaleen jo vuonna 1940 ja halusi nauhoittaa sen Jay McShannin yhtyeen kanssa samana vuonna, mutta tuottajat eivät kelpuuttaneet kappaletta nauhoitettavaksi. Parker nauhoitti ensimmäisen version lopulta 28. marraskuuta 1946 septetillä, johon kuuluivat hänen lisäkseen trumpetisti Miles Davis, saksofonisti Lucky Thompson, pianisti Dodo Marmarosa, basisti Vic McMillan ja rumpali Roy Porter.


title: Yardbird Suite

text: Kappaleen nimi viittaa Igor Stravinskyn "Tulilintu"-sarjaan (engl. "Firebird Suite"), jonka Parker oli kuullut joitakin vuosia aiemmin. ”Yardbird” oli Parkerin pitkäaikainen lempinimi, joka myöhemmin lyheni muotoon ”Bird”. Vaikka suuri osa Parkerin sävellyksistä perustui jonkin aiemman kappaleen rakenteeseen, ”Yardbird Suite” oli kokonaan Parkerin käsialaa.


title: Yardbird Suite

text: Jazzlaulaja Eddie Jefferson sanoitti kappaleen uudestaan vuoden 1969 albumilleen "Come Along with Me". Jeffersonin sanoitus kertoi bebopista ja sen alkuun saattaneista muusikoista eikä viitannut alkuperäisiin sanoihin mitenkään. Kappaleen on sanoittanut uudelleen myös bebop-pianisti ja laulaja Bob Dorough.


title: Scrapple from the Apple

text: ”Scrapple from the Apple” on Charlie Parkerin säveltämä jazzstandardi vuodelta 1947. Parkerin nauhoitus marraskuulta 1947 julkaistiin sekä Savoy- että Dial-yhtiöiden kautta, koska Parkerilla oli nauhoitushetkellä sopimus molempien levy-yhtiöiden kanssa. Nauhoituksella soittavat Parkerin lisäksi trumpetisti Miles Davis, rumpali Max Roach, pianisti Duke Jordan ja basisti Tommy Potter.


title: Scrapple from the Apple

text: Dexter Gordon nauhoitti tunnetun version Pariisissa vuonna 1963 Bud Powellin, Kenny Clarken ja Pierre Michelot’n kanssa. Kappaleen ovat nauhoittaneet myös muun muassa Bill Evans, Stan Getz ja Jimmy Smith.


title: Scrapple from the Apple

text: AABA-muotoinen kappale käyttää A-osiossa sointukulkua Fats Wallerin kappaleesta ”Honeysuckle Rose” ja B-osio perustuu George Gershwinin ”I Got Rhythm” -kappaleen sointuihin.


title: Perhosvaikutus 2

text: Perhosvaikutus 2 (alkuperäiseltä nimeltä "Butterfly Effect 2") on yhdysvaltalainen psykologinen trilleri vuodelta 2006. Elokuvan ohjaaja on John R. Leonetti, pääosissa Eric Lively, Erica Durance, Dustin Milligan ja Gina Holden. Elokuva liittyy pitkälti vuoden 2004 elokuvaan "Perhosvaikutus" ja julkaistiin suoraan DVD-levylle 10. lokakuuta 2006.


title: Auerbach

text: Auerbach voi tarkoittaa seuraavia:


title: Night in Tunisia

text: ”Night in Tunisia” on Dizzy Gillespien ja Frank Paparellin säveltämä ja Jon Hendricksin sanoittama jazzkappale vuodelta 1942. Sen esitti nauhoitti ensimmäisen kerran Sarah Vaughan 31. joulukuuta 1944 yhtyeellä, jossa soittivat muun muassa Gillespie ja saksofonisti Charlie Parker. Gillespie nauhoitti kappaleen useita kertoja uransa aikana, ja Parker nauhoitti sen yhtyeensä kanssa ilman Gillespietä vuonna 1946. Kappaleen ovat levyttäneet myös muun muassa Bud Powell, Sonny Rollins, Art Blakey, Ella Fitzgerald ja Dexter Gordon.


title: Night in Tunisia

text: Gillespien sekstetin nauhoitus vuodelta 1946 palkittiin historiallisten äänitteiden Grammy Hall of Fame -palkinnolla vuonna 2004. Jon Hendricks voitti vuonna 1985 Grammy-palkinnon uudelleen sanoitetulla ja sovitetulla vocalese-versiollaan ”Another Night in Tunisia”.


title: Night in Tunisia

text: Kappaleen nimi Vaughanin alkuperäisessä nauhoitteessa oli ”Interlude” (”välisoitto”); myöhemmin Gillespie vaihtoi nimen ”Night in Tunisiaksi”. Kappaleen nimi kirjoitetaan usein myös epämääräisellä artikkelilla ”A Night in Tunisia”.


title: Night in Tunisia

text: Martti Innanen on esittänyt kappaletta suomeksi nimellä ”Yö Turengissa”.


title: III (Yatteringin albumi)

text: III on puolalaisen brutaalin death metal -yhtye Yatteringin neljäs studioalbumi, joka on julkaistu vuonna 2005.


title: Charlie Byrd

text: Charles Lee ”Charlie” Byrd (1925–1999) oli yhdysvaltalainen kitaristi. Hän oli tärkeässä osassa mukana tekemässä brasilialaista bossa nova -musiikkia tunnetuksi yhdysvaltalaiselle yleisölle.


title: Charlie Byrd

text: Byrd syntyi musikaaliseen perheeseen Chackatuckissa, Virginiassa 16. syyskuuta 1925. Hän soitti toisen maailmansodan aikaan Ranskassa armeijan yhtyeessä, ja tapasi siellä muun muassa ihannoimansa jazzkitaristi Django Reinhardtin. Sodan jälkeen hän konsertoi jazzkitaristina eri orkestereissa, muun muassa Joe Marsalan ja Freddie Slackin kanssa.


title: Charlie Byrd

text: 1950-luvun alussa Byrd alkoi opiskella klassista kitaransoittoa opettajinaan Sophocles Papas ja Thomas Simmons. Myöhemmin hän matkusti Italiaan jatkaakseen opintojaan Andrés Segovian johdolla. Hän jatkoi kuitenkin myös jazzin soittamista, usein soittaen osan konsertista jazzia ja osan klassista materiaalia.


title: Charlie Byrd

text: Vuonna 1961 Byrd tutustui Etelä-Amerikan kiertueella ollessaan brasilialaiseen bossa nova -musiikkiin. Palattuaan yhdysvaltoihin hän nauhoitti Stan Getzin kanssa albumin "Jazz Samba". Albumi ja siltä julkaistu single ”Desafinado” olivat suuria hittejä ja laittoivat Yhdysvalloissa alulle bossa nova -buumin.


title: Charlie Byrd

text: Byrd nauhoitti useita albumeita Riverside-yhtiölle ja sai sitten sopimuksen Columbia Recordsilta. Vuonna 1973 hän perusti yhtyeen Great Guitars. Hänen viimeiseksi nauhoituksekseen jäi Louis Armstrong -tribuutti "For Louis" vuodelta 1999.


title: Charlie Byrd

text: Charlie Byrd kuoli 2. joulukuuta 1999 Annapolisissa, Marylandissä.


title: Charlie Byrd

text: Alla on lueteltu osa Byrdin nauhoittamista albumeista.


title: Kenny Dorham

text: McKinley Howard ”Kenny” Dorham (1924–1972) oli yhdysvaltalainen jazztrumpetisti ja säveltäjä. Hän soitti monien 1940- ja 1950-luvun bebop-artistien kanssa ja johti myös omia yhtyeitään. Hän sävelsi jazzstandardiksi tulleen bossa nova -kappaleen ”Blue Bossa”.


title: Kenny Dorham

text: Dorham syntyi Fairfieldissä, Texasissa 30. elokuuta 1924. Hänen ensimmäinen instrumenttinsa oli piano, johon hän sai soittotunteja seitsenvuotiaasta lähtien. Trumpetinsoiton hän aloitti high schoolissa ollessaan. Hän värväytyi armeijaan vuonna 1942.


title: Kenny Dorham

text: 1940-luvun loppupuolelta 1950-luvulle Dorham soitti monien bebop-aikakauden huippuartistien kanssa, mukaan lukien Billy Eckstine, Dizzy Gillespie, Lionel Hampton ja Mercer Ellington. Hän korvasi Miles Davisin Charlie Parkerin yhtyeen trumpetistina vuonna 1948 ja oli yksi Art Blakeyn 1950-luvun alussa perustaman Jazz Messengers -yhtyeen alkuperäisjäsenistä. Clifford Brownin kuoltua äkillisesti vuonna 1956 Dorham otti hänen paikkansa Max Roachin triossa, ja vuodesta 1958 lähtien hän johti omia kokoonpanojaan. Vuosina 1963–1964 hän soitti Joe Hendersonin yhtyeessä, jonka kanssa nauhoitti muun muassa standardin asemaan nousseen sävellyksensä ”Blue Bossa”.


title: Kenny Dorham

text: Dorham kuoli New Yorkissa 5. joulukuuta 1972.


title: Norjan Nobel-komitea

text: Norjan Nobel-komitea () on viidestä Norjan suurkäräjien () valitsemasta henkilöstä koostuva komitea, joka valitsee Nobelin rauhanpalkinnon vastaanottajan. Toisin kuin muut Nobel-komiteat, Norjan Nobel-komitea ei ole vain valmisteleva elin, vaan se myös päättää palkinnon saajan. Komitea tekee valintansa noin 20 ehdokkaan listasta, jonka Norjan Nobel-instituutti on valmistellut sille.


title: Norjan Nobel-komitea

text: Suurkäräjät valitsevat jäsenet kuudeksi vuodeksi kerrallaan. Jäsenten jatkokausien määrää ei ole rajoitettu. Joka kolmas vuosi valitaan kaksi tai kolme jäsentä, joten jäsenten kaudet menevät osittain päällekkäin. Komitean jäseneksi ei hyväksytä suurkäräjien jäsentä, paitsi jos suurkäräjien jäsenen toimikausi päättyy pian. Valittavan jäsenen täytyy olla norjalainen. Sääntöön on ehdotettu muutosta lukuisia kertoja, mutta ehdotus on aina kaatunut.


title: Norjan Nobel-komitea

text: Aiemmin komitean jäseniksi valittiin yleensä suurkäräjien jäseniä. Nykyisinkin jäsenet ovat yleensä entisiä poliitikkoja. Puolueiden voimasuhteet komiteassa heijastelevat yleensä senhetkisiä puolueiden voimasuhteita suurkäräjillä. Vaalijärjestelmään tehtiin vuonna 1948 muutos, jonka vuoksi puoluetausta pääsee vaikuttamaan enemmän jäsenten valintaan. Muutoksen ajoi läpi tuolloin enemmistöä suurkäräjien paikoista hallitseva työväenpuolue. Puoluepoliittista järjestelmää on kritisoitu paljon.


title: Norjan Nobel-komitea

text: Suurkäräjät eivät osallistu komitean toimintaan vaalien lisäksi mitenkään. Tästä kertoo myös se, että vuodesta 1901 käytössä ollut nimi Norjan suurkäräjien Nobel-komitea () vaihdettiin 1977 takaisin nykyiseen muotoonsa. Aiemmin suurkäräjät osallistuivat komitean toimintaan esimerkiksi siten, että suurkäräjien istunnoissa käytiin keskustelua palkinnosta.


title: Norjan Nobel-komitea

text: Norjan komitean jäsenten lukumäärästä ja valinnan suorittajasta on määrätty Alfred Nobelin testamentissa. Muut testamentissa määrätyt Nobel-palkintojen valitsijat olivat jo valmiiksi olemassa olevia ruotsalaisia organisaatioita, mutta rauhanpalkinnon kohdalla Nobel määräsi perustettavaksi viidestä Norjan suurkäräjien valitsemasta henkilöstä koostuva komitean. Norjan Nobel-instituutti tukee komitean toimintaa ja järjestää Nobelin rauhanpalkinnon jakotilaisuuden. Jakotilaisuus on 10. joulukuuta Oslon kaupungintalolla.


title: Norjan Nobel-komitea

text: Juristi Fredrik Heffermehl väittää, että lainsäädäntöelin eli suurkäräjät ei saa hoitaa juridista asiaa, kuten testamenttia, koska se ei kuulu lainsäädäntöelimen toimivaltaan.


title: Norjan Nobel-komitea

text: Vuoden 2015 puheenjohtajavaihdos tapahtui yllättäen. Kun Norjan parlamenttiin tuli porvarienemmistö, vasemmistolaisen Thorbjørn Jaglandin tilalle tuli porvarillinen Kaci Kullmann-Five, joka kuitenkin kielsi poliittisen suhmuroinnin. Kiinan painostuksesta esitettiin epäilyksiä, sillä rauhanpalkinnon myöntäminen toisinajattelija Liu Xiaobolle 2010 sai Kiinan tuohtumaan.


title: Sons of Anarchy

text: Sons of Anarchy on yhdysvaltalainen draamasarja, joka kertoo kuvitteellisesta rikollisesta moottoripyöräkerhosta. Sarjan ensi-ilta oli 3. syyskuuta 2008 FX-televisiokanavalla. Sarja on kanavansa suosituimpia sarjoja (noin 4,9 miljoonaa katsojaa per viikko), ja suosion tähden siihen on päätetty tuottaa jo kuudes kausi. "Sons of Anarchy" on ollut ehdolla saada monta palkintoa. Suomessa sarjaa esittää MTV Max -kanava, joka alkoi esittää neljättä tuotantokautta 25. syyskuuta 2012.


title: Sons of Anarchy

text: "Sons of Anarchyn" on luonut Kurt Sutter, jonka meriitteihin kuuluu poliisisarja "The Shieldin" käsikirjoittaminen ja tuottaminen. Sutter on todennut, että haluaisi tehdä sarjaa yhteensä 7 tuotantokautta, koska alun perin kuvitteli sarjan niin pitkäksi.


title: Sons of Anarchy

text: "Sons of Anarchy" sijoittuu Kaliforniaan, kuvitteelliseen Charmingin pikkukaupunkiin ja kertoo Teller-Morrowin perheen sekä Sons of Anarchy -moottoripyöräkerhon tarinan. Perheen voimahahmoja ovat äiti Gemma (Katey Sagal), isäpuoli Clay (Ron Perlman) ja poika Jackson (lyhennetään usein Jax) (Charlie Hunnam) sekä Jaxin tyttöystävä ja myöhemmin kihlattu Tara (Maggie Siff).


title: Sons of Anarchy

text: Perhe kuuluu Sons of Anarchy -moottoripyöräkerhoon, joka taiteilee sekä laittomien että laillisten tulonlähteiden kimpussa yrittäen säilyttää asemansa muiden jengien puristuksessa. Sheriffin kanssa toimiessa on omat ongelmansa ja varjoja kuvioon heittävät itsepäinen ATF-agentti June Stahl sekä piirikunnan apulaissyyttäjä Lincoln 'Linc' Potter. Väkivalta ja valtataistelu ovat elämän arkea. Myös kerhon sisällä kiehuu.


title: Sons of Anarchy

text: Jaxin isä on kuollut eikä poika ole koskaan täysin selvinnyt siitä. Sarja perustuu löyhästi William Shakespearen näytelmään Hamlet, jossa isänsä haamun kanssa jutteleva prinssi joutuu kyseenalaistamaan oman paikkansa elämässä. Sarjan jaksoissa Jaxiin viitataankin moneen otteeseen "prinssinä". Äiti odottaa poikansa ottavan tulevaisuudessa isänsä paikan ja astuvan kerhon johtoon isäpuolensa tilalle, mutta Jax suhtautuu yhä epäluuloisemmin hänelle pedattuun tulevaisuuteen.


title: Sons of Anarchy

text: Sarjan vahvuuksia on kriitikoiden mukaan ollut sen autenttisuus, kyky rikkoa rajoja ja käsitellä muun muassa perhearvoja sekä lojaalisuutta tavalla, jota ei monista muista sarjoista samalla väkevyydellä löydy. Fanit ovat ottaneet omakseen sarjan vaikuttavat hahmot, jotka verestävän inhimillisinä maalaavat kuvaa, ei pelkästään rikollisista ja heidän taistelustaan yhteiskunnan sisällä, mutta myös sisäisistä ja perheen välisistä konflikteista.


title: Suomen kulkuneuvot

text: Suomen kulkuneuvot eli Turisti on vuosina 1891–2010 ilmestynyt Suomen julkisen liikenteen aikataulukirja. Sitä julkaisi ensin Suomen Matkailuliitto, sittemmin Edita. Julkaisun päätoimittaja oli vuodet 1981–2011 Kari Juntunen. Julkaisun levikki oli parhaimmillaan 140 000, mutta viimeisenä vuotena siitä vain alle prosentin. Viimeiseksi jäänyt Turisti-aikataulut on Talvituristi ja numeroltaan 1/2011. Siinä on aikataulut ajalle 12.12.2010–5.6.2011. Kirjan julkaiseminen lopetettiin, koska maksulliselle julkaisulle ei enää ollut kysyntää tietojen löytyessä maksuttomasti internetistä.


title: Kivistön kirkko

text: Kivistön kirkko on vuonna 1967 valmistunut punatiilinen kirkko Kivistössä Vantaalla. Sen ovat suunnitelleet arkkitehdit Raili ja Kalevi Hietanen. Kirkkoon mahtuu 150 henkeä. Kaksiosaisen alttaritaulun on maalannut Sakari Marila. Aiemmin alttaritauluna ollut risti on kirkkosalin takaseinällä.


title: Kari Juntunen

text: Kari Juntunen (s. 26. joulukuuta 1956 Helsinki) oli "Suomen kulkuneuvot" eli "Turisti"-julkaisun toimittaja 1981–2011 Turistin viimeiseen numeroon saakka.


title: Kari Juntunen

text: "Turistin" toimittajaksi Juntunen päätyi valitettuaan sen virheistä Suomen Matkailuliitolle. "Turistin" ohella hän on kirjoittanut Heikki Immelin kanssa historiikin "Piletti Pietariin – Suomen kulkuneuvojen 100-vuotistaipaleelta" (1991).


title: Kolavian lento 348

text: Kolavian lennon 348 onnettomuus tapahtui 1. tammikuuta 2011 Surgutin kansainvälisellä lentoasemalla, kun Tupolev Tu-154B-2 -tyyppinen matkustajakone, rekisteriltään RA-85588, syttyi tuleen ja myöhemmin räjähti rullatessaan kohti kiitotietä. Kone oli lähdössä Surgutista kohti Moskovaa mukanaan 116 matkustajaa ja kahdeksan miehistön jäsentä. Toistaiseksi tuntemattomasta syystä syttynyt kone tuhoutui palossa täysin. Onnettomuudessa kuoli kolme ihmistä ja loukkaantui 43.


title: Kolavian lento 348

text: Kolavia operoi säännöllisiä reittilentoja Surgutin ja Moskovan välillä. Kaupunkien välimatka on noin 2 125 kilometriä.


title: Kolavian lento 348

text: Onnettomuudessa tuhoutunut kone oli Tupolev Tu-154B-2 -tyyppinen matkustajakone rekisteriltään RA-85588. Koneen ensilento tapahtui vuonna 1983. Kone luovutettiin Aeroflotille, jonka palveluksessa se aloitti rekisterillä CCCP-85588. Vuosien 1994 ja 1999 aikana kone oli Mavial Magadan Airlinesin käytössä, minkä jälkeen se jatkoi Vladivostok Airin palvelukseen. Huhtikuusta 2007 alkaen kone oli Kolavian palveluksessa.


title: Kolavian lento 348

text: Tupolev Tu-154 -tyyppisiä matkustajakoneita pidetään yleisesti ottaen vanhentuneina, ja niillä ei saa operoida enää esimerkiksi Länsi-Euroopassa melurajoitusten vuoksi. Konetyypin ensilento tapahtui 1968. Vanhempaa B-mallia, jollainen tuhoutunut kone oli, valmistettiin vuodesta 1975 alkaen kaikkiaan 111 kappaletta. Venäjän liikenneviranomaisten mukaan konetyyppiä on edelleen aktiiviliikenteessä 14 kappaletta Kolavian onnettomuuden jälkeen. Uudemman M-mallin valmistus alkoi 1984.


title: Kolavian lento 348

text: Konetyypille on sattunut monia ihmishenkiä vaatineita onnettomuuksia, ja huoli koneen turvallisuudesta ja luotettavuudesta on kasvanut. Monet lentoyhtiöt, mukaan lukien Venäjän kansallinen lentoyhtiö Aeroflot, on luopunut konetypistä sen epäluotettavuuden ja ikääntyneisyyden vuoksi. Huhtikuussa 2010 Puolan presidentti Lech Kaczynski menehtyi Puolan ilmavoimien Tupolev Tu-154M -koneen maahansyöksyssä Länsi-Venäjällä.


title: Kolavian lento 348

text: Onnettomuus tapahtui noin kello 13.12 paikallista aikaa (8.12 UTC) Surgutin kansainvälisellä lentoasemalla. Kone oli rullaamassa kiitotielle, kun palo syttyi ja levisi nopeasti matkustamoon. Palo oletettiin aluksi saaneen alkunsa koneen moottoreista, mutta myöhemmin tutkinnan aikana palon on todettu alkaneen koneen rungon keskiosasta, mahdollisesti oikosulusta. Koneen miehistö antoi välittömästi evakuointimääräyksen havaittuaan uhkaavan palon. Onnettomuudessa menehtyi kolme ihmistä ja loukkaantui 43 ihmistä, pääasiassa hengitettyään vaarallisia palosta aiheutuneita kaasuja. Kone räjähti palon saavutettua polttoainetankit, jolloin tuli levisi yli sadan neliömetrin alueelle. Suurin osa matkustajista oli ehditty evakuoimaan ennen räjähdystä. Onnettomuuden silminnäkijöiden mukaan evakuointi oli tapahtunut verkkaisesti ja kesti kauan ennen kuin varauloskäynnit saatiin auki. Kone tuhotui kokonaan onnettomuudessa. Palo saatiin sammumaan kello 13.45 paikallista aikaa (8.45 UTC). Tapahtumahetkellä lämpötila oli noin −30 °C. Koneen käyttöhistorian aikana koneen moottoreissa tiedetään olleen ongelmia.


title: Kolavian lento 348

text: Tiedot uhriluvuista ja tapahtumien kulusta vaihtelevat. Helsingin Sanomien mukaan Venäjän turvallisuusviranomaisten edustaja oli kertonut koneen räjähtäneen kiitotielle rullauksen aikana. Lisäksi alun perin ilmoitettiin, että onnettomuus olisi vaatinut vain yhden uhrin. Luku nostettiin myöhemmin kolmeen. CNN tietojen mukaan menehtyneitä olisi ollut neljä. RIA Novosti ehti uutisoimaan onnettomuuden jälkeen, että tuhoutunut kone olisi ollut Tupolev Tu-134 -tyyppinen ja että onnettomuus olisi tapahtunut lentoonlähdön aikana. Uutistoimisto oikaisi myöhemmin artikkeliaan, mutta se tosin kertoi myös, että koneessa olisi ollut 18 miehistön jäsentä, mikä oli huomattavasti enemmän kuin muiden lähteiden tiedoissa. Myöhemmin RIA Novosti tarkensi koneessa olleen kahdeksan miehistön jäsentä ja kymmenen Kolavian työntekijää. Uusimpien tietojen mukaan työntekijöitä koneessa olisikin ollut 11.


title: Kolavian lento 348

text: Venäjän onnettomuustutkintaviranomaiset avasivat tutkinnan onnettomuussyyn selvittämiseksi. Koneen lentoarvotallennin ja ohjaamokeskustelunauhoitin on kerätty talteen ja niiden analysoiminen on aloitettu. Venäjän liikenneturvallisuusvirasto kehotti onnettomuutta seuranneena päivänä venäläisiä lentoyhtiöitä jäädyttämään lennot Tupolev Tu-154B -koneilla. Tutkintalautakunta ilmoitti tutkivansa, noudatettiinko tilanteessa ilmailumääräyksiä.


title: Kolavian lento 348

text: Toistaiseksi tutkimuksissa on todettu palon alkaneen koneen rungosta, ei moottoreista. Myös APU on suljettu pois palon aiheuttajista. Mahdollisena syynä pidetään tällä hetkellä oikosulkua.


title: Ford-luokka

text: Ford-luokan partioveneet olivat Britannian Kuninkaallisen laivaston 1950-luvun lopulla tilattu meritorjunta-alusluokka.


title: Ford-luokka

text: W. Holt suunnitteli alukset rannikkoalueiden sukellusveneidentorjuntaan korvaamaan sodan aikana palveluksessa olleet HDML alukset. Niiden voimanlähteinä olleista dieselmoottoreista pääkoneet kytkettiin laitimmaisiin akseleihin ja risteilimoottori keskimmäiseen akseliin. Alusten ulkomuoto oli erikoinen, koska niissä oli kaksi savuhormia rinnakkain ja verkkomasto savuhormien edessä.


title: Ford-luokka

text: Aseistukseksi oli suunniteltu yksiputkinen Squid sukellusveneidentorjuntaheitin, mutta aseen valmistuksen viivästyessä ja lopulta peruunnuttua ensimmäisenä valmistunut "HMS Shalford" varustettiin perään sijoitetulla kolmipitkisella Squid heittimellä. Muut alukset aseistettiin kahdella syvyyspomminheittimellä ja kahdekka kiskolla.


title: Ford-luokka

text: "HMS Droxford" (P3113) palveli Glasgowin ja Strathclyden Yliopistojen Kuninkaallisen laivaston kadettiyksiköissä (). Alusta käytettiin kadettien koulutukseen sekä kalastusalueiden valvontaan Skotlannin länsirannikolla. "HMS Beckford" (P3104) nimettiin "HMS Deeksi", kun se liitettiin Liverpoolin Yliopiston laivaston kadettiyksikköön ().


title: Peachtree Road

text: Peachtree Road on Elton Johnin kahdeskymmeneskahdeksas studioalbumi, joka julkaistiin 9. marraskuuta 2004.


title: Peachtree Road

text: Albumi debytoi Yhdysvalloissa Billboard 200 -listan sijalla 17.


title: Peachtree Road

text: Kaikki kappaleet kirjoittanut Elton John ja Bernie Taupin.


title: HMS Axford

text: HMS Axford (viirinumero P3103) Britannian Kuninkaallisen laivaston Ford-luokan meritorjunta-alus oli yksi kahdestakymmenestä 1950-luvulla valmistuneesta luokan aluksesta.


title: HMS Axford

text: Alus tilattiin William Simons and Companyltä Renfrewistä telakkanumerolla 796. Se laskettiin vesille 30. syyskuuta 1954 ja alus valmistui vielä samana vuonna. Alus nimettiin West Yorkshiressä olevan Axfordin kylän mukaan.


title: HMS Axford

text: "HMS Axford" liitettiin palvelukseen otettaessa Sussexin laivastoreserville, kun se oli torpedo- ja sukellusveneidentorjuntayksikkönä. Se teki kolmesti vuodessa kahden viikon koulutuspurjehduksen sukellusveneidentorjuntakyvyn ylläpitämiseksi. Sukellusveneidentorjuntakoulutuksen lisäksi aluksella tehtiin runsaasti laivastovierailuita kuten Ostendeen, Dunkerqueen, Calais'hen, Dieppeen, Fécampiin ja Kanaalisaarille. Alus saattoi kuninkaallisen jahdin 1950 puolessa välissä.


title: HMS Axford

text: Alus poistettiin 1957 palveluksesta ja se siirrettiin 1963 reserviin, mistä se myytiin 9. syyskuuta 1966 Nigerian laivastolle nimettynä "Kadunaksi". Se romutettiin 1975.


title: Greatest Hits (Elton Johnin albumi)

text: Greatest Hits on englantilaisen Elton Johnin vuonna 1974 julkaistu ensimmäinen kokoelmalevy. Se kokoaa yhteen hänen kymmenen singleään. Siitä tuli hänen myydyin albuminsa ja ensimmäinen, jolla hän sai timanttilevyn RIIA:lta Yhdysvalloissa.


title: Greatest Hits (Elton Johnin albumi)

text: Vuonna 2003 se sijoittui "Rolling Stonen" 500 kaikkien aikojen parasta albumia -listalla sijalle 135.


title: Greatest Hits (Elton Johnin albumi)

text: Kaikki kappaleet on kirjoittanut Elton John ja Bernie Taupin.


title: Greatest Hits (Elton Johnin albumi)

text: Polydorin CD-versio, joka julkaistiin 1990-luvulla, sisältää kappaleet "Bennie and the Jets" (kappale 7) ja "Candle in the Wind" (kappale 8).


title: Kolavia

text: Kolavia () on venäläinen, toukokuussa 1993 liikennöinnin aloittanut lentoyhtiö. Lentoyhtiöllä on kahdeksan matkustajakonetta, joilla se operoi 12 kohteeseen Venäjällä, Ukrainassa ja Azerbaidžanissa. Yhtiön solmukohtina toimivat Kogalymin kansainvälinen lentoasema ja Surgutin kansainvälinen lentoasema.


title: Kolavia

text: Kolavia perustettiin vuonna 1993. Operoinnin yhtiö aloitti toukokuussa 1993. Tammikuussa 2011 yhtiön kone joutui onnettomuuteen, kun vuorolennolla Surgutsta Moskovaan yhtiön kone tuhoutui Surgutin kansainvälisellä lentoasemalla tuhoisassa tulipalossa, joka vaati neljä ihmishenkeä.


title: Kolavia

text: 31. lokakuuta 2015 yhtiön Airbus A321 syöksyi maahan Siinain niemimaalla Egyptissä. Onnettomuudessa menehtyivät kaikki koneessa olleet 224 ihmistä.


title: Kolavia

text: Kolavialla oli 12 kohdetta, joihin se liikennöi säännöllisesti.


title: Kolavia

text: Kolavian laivaston keski-ikä oli tammikuussa 2011 3,9 vuotta ilman Tupolev Tu-154 -tyyppisiä koneita.


title: Vuosalmen yhteismetsä

text: Vuosalmen yhteismetsä oli Karjalankannaksen keskiosassa Äyräpään kunnan Vuosalmen kylässä sijainnut yhteismetsä. Se käsitti laajan alueen Äyräpään koilliskulmasta rajoittuen Räisälän ja Vuoksenrannan kuntiin. Yhteismetsä sijaitsi Vuosalmen kyläkeskustan pohjoispuolella ja metsäalueen halki johti maantie Vuosalmelta Räisälään. Vuosalmen yhteismetsän pinta-ala oli noin 1 951 ha, josta kasvullista metsää oli 1 681 ha, suota 255 ha sekä tontteja, peltoa, niittyä, teitä ja sorakuoppia yhteensä 15 ha. Laajin suoalue oli yhteismetsän länsiosassa sijainnut Hämeensuo. Vuosalmen yhteismetsä perustettiin vuonna 1909 Suomen valtion luovuttaessa Vuosalmen kruununpuiston paikallisille lampuodeille yhteismetsäksi. Vuosalmen yhteismetsä jäi Suomen Neuvostoliitolle luovuttamalle alueella.


title: Vuosalmen yhteismetsä

text:
Suomen valtio osti Vuosalmen kylän käsittäneen Ventelän lahjoitusmaan vuonna 1886 Ferdinand Olsonylta ja jakoi sen lahjoitusmaahovin lampuodeille lunastushintaa vastaan vuonna 1901. Kauppa oli osa laajempaa toimenpidettä lahjoitusmaakysymyksen ratkaisemiseksi. Vuosalmen kylän kauppahinta oli 240 000 markkaa. Hinta oli sen ajan rahassa korkea, eikä uskottu lampuotien pystyvän sitä kokonaisuudessaan suorittamaan 39 vuoden määräajassa, jonka vuoksi suurin osa kylän metsämaasta päätettiin jättää valtion kruununpuistoksi. Lampuodeille jätettiin kuitenkin mahdollisuus myöhemmin lunastaa metsät itselleen. Talonpoikien alkaessa tätä mahdollisuuttaan hyödyntää, valtio ei ollutkaan enää halukas luopumaan metsäalueesta ja näin syntyi pitkäkestoinen riita valtion ja talonpoikien välille.
Talonpoikien aktiivisena puolestapuhujana toimi kansanedustaja Kalle Kustaa Pykälä. Useista vastaavista riidoista Vuosalmen tapaus päättyi Pykälän ajamana ensimmäisenä talonpoikien yhteisomistukseen vuonna 1909. Kruununpuiston luovuttaminen talonpojille yhteismetsäksi tapahtui Suomen ollessa vielä osa Venäjää ja osa valtion viranomaisista oli huolissaan mahdollisuudesta, että osana Venäjän harjoittamaa sortoa, Suomen valtion omaisuus saattaisi päätyä Venäjän valtion omaisuudeksi. Joten katsottiin paremmaksi luovuttaa metsä talonpojille. Kruununpuiston luovutushinta oli 95 330 markkaa.


title: Vuosalmen yhteismetsä

text: Yhteismetsän muodostamisen myötä se sai oman hallinnon ja säännöt. Osakkaita oli perustamisvuonna 80, mutta määrä kasvoi ollen viimeisinä vuosina noin 125 osakasta. Yhteismetsällä oli viisijäseninen hallinto, joka huolehti metsän leimauksesta, myynnistä osakkaille ja kahdesti vuodessa pidettyjen osakaskokousten valtuuttamana puutavarayhtiöille. Merkittävämmät puutavaran ostajat olivat A. Ahlström Oy ja Enso-Gutzeit Oy. Yhteismetsän ylimpänä valvojana toimi palkattu metsänhoitaja ja käytännön työnjohdosta vastasi metsätyönjohtaja.


title: Vuosalmen yhteismetsä

text: Yhteismetsälle koottiin osakkailta lainattu kahden miljoonan markan rahasto. Talvisodassa suurin osa yhteismetsän arkistosta, velkakirjat mukaan lukien tuhoutui. Velat kuoletettiin ja päätettiin perustaa uusi rahasto, mutta toinen ja lopullinen evakuointi jatkosodan lopulla keskeytti tämän prosessin. Sotavahinkojen arvioimislautakunta arvioi Vuosalmen yhteismetsän arvoksi noin 34 miljoonaa markkaa.


title: Valeri Nepomnjaštši

text: Valeri Nepomnjaštši (, s. 7. elokuuta 1943) on venäläinen jalkapallovalmentaja ja entinen puolustaja. Hän toimii FK Tom Tomskin päävalmentajana.


title: Valeri Nepomnjaštši

text: Pelaajaurallaan puolustajan tontilla viihtynyt Nepomnjaštši edusti SKIF Ashgabatia ja Spartak Samarkandia Neuvostoliiton alemmilla sarjatasoilla. Hän lopetti pelaajauransa jo vuonna 1967.


title: Valeri Nepomnjaštši

text: Valmennusuransa Nepomnjaštši aloitti 1982 Stroitel Ashgabatin päävalmentajana. Todellisen läpimurtonsa hän teki kuitenkin vasta noustuaan yllättäen Kamerunin maajoukkueen peräsimeen. Hän luotsasi Kamerunin MM-kisoihin 1990. ”Kenraaliharjoitus” Afrikan mestaruuskisoissa ei sujunut hyvin Kamerunin pudottua jo 1. kierroksella, mutta MM-kisoissa maa eteni sensaatiomaisesti puolivälieriin. Kamerunin kisamatka päättyi tiukan taistelun jälkeen jatkoaikatappioon Englannille 3–2.


title: Valeri Nepomnjaštši

text: MM-kisojen jälkeen Nepomnjaštši jatkoi uraansa Kiinan maajoukkueen teknisenä konsulttina. Valmennustehtäviin hän palasi 1991 turkkilaisen Gençlerbirliğin päävalmentajana. Hän vietti Turkissa pari vuotta valmentaen myös MKE Ankaragücüä.


title: Valeri Nepomnjaštši

text: Vuonna 1994 Nepomnjaštši siirtyi valmentajaksi Aasian kentille. Hän aloitti korealaisen Yukong Elephants peräsimessä ja luotsasi Bucheon SK:ksi nimensä muuttaneen seuran Korean League Cupin mestariksi 1996. Korea-pestinsä jälkeen hän valmensi kiinalaisIa Shenyang Haishia, Shandong Luneng Taishania ja Shanghai Shenhuaa sekä japanilaista Sanfrecce Hiroshimaa ilman suurempaa menestystä.


title: Valeri Nepomnjaštši

text: Kaudella 2006 Nepomnjaštši toimi uzbekistanilaisen FK Pahtakor Taškentin sekä Uzbekistanin maajoukkueen päävalmentajana. Pahtakorin kanssa hän voitti maan tuplamestaruuden.


title: Valeri Nepomnjaštši

text: Syyskuussa 2008 Nepomnjaštši siirtyi ensimmäistä kertaa urallaan venäläisseuran päävalmentajaksi allekirjoitettuaan sopimuksen FK Tom Tomskin kanssa. Hänen johdollaan Tom Tomsk on sijoittunut liigan keskikastiin sijoille 9 ja 8. Kaudella 2011/12 suoritukset eivät vastanneet seurajohdon tavoitteita ja kuuden ottelun tappioputki johti lopulta potkuihin syyskuussa 2011.


title: Valeri Nepomnjaštši

text: Huhtikuussa 2014 kokenut Nepomnjaštši palasi FK Tom Tomskin päävalmentajaksi. Hänen johdollaan seura sijoittui 1. divisioonassa neljänneksi kaudella 2014/15. Kesäkuussa 2015 Tomsk teki kaksivuotisen jatkosopimuksen veteraanivalmentajansa kanssa.


title: Kemppi (täsmennyssivu)

text: Kemppi voi tarkoittaa seuraavia asioita:


title: C-luokka (hävittäjä, 1943)

text: C-luokka oli Britannian Kuninkaallisen laivaston viiden alaluokan muodostama hävittäjäluokka. Alaluokkiin, joita olivat Ca-, Ch-, Co- ja Cr-luokat, kuului kaikkiaan 32 alusta ryhmiteltyinä kahdeksan aluksen 11., 12., 13. ja 14. hätälaivueeksi (). Viides Ce-luokka peruutettiin kokonaisuudessaan, jotta Weapon-luokka saatiin tuotantoon.


title: Muutosturva

text: Muutosturva on työvoimapoliittinen toimintamalli, jonka tavoitteena on nopeuttaa ja helpottaa irtisanotun, lomautetun tai työttömän sijoittumista uuteen työhön. Muutosturva tehostaa yhteistyötä työnantajan ja työ- ja elinkeinotoimiston välillä, ja siihen kuuluu palveluita sekä työntekijöille että työnantajalle. Henkilölle, joka lähtee työllistymistä edistävään toimenpiteeseen, voi myös syntyä oikeus tavallista korkeampaan päivärahaan. Muutosturvaa koskeva lainsäädäntö tuli ensimmäisen kerran voimaan 1.7.2005. Lainsäädäntöä on sen jälkeen muutettu vuosina 2009 ja 2010. Taantuman takia muutosturvan piiriin pääsemistä on laajennettu lomautettujen ja määräaikaisten kohdalla.


title: Muutosturva

text: Muutosturvan piiriin pääsemiseksi on määritelty kriteerit erikseen tuotannollisista tai taloudellisista syistä irtisanotuille, määräaikaisesta työsuhteesta tuleville ja lomautetuille. Tämän lisäksi muutosturvan piiriin pääseminen edellyttää aina rekisteröitymistä työnhakijaksi Työ- ja elinkeinotoimiston viimeistään 30 päivän kuluessa työsuhteen päättymisestä tai muutosturvaan oikeuttavan lomautusilmoituksen saamisesta.


title: Muutosturva

text: Taloudellisista tai tuotannollisista syistä irtisanotut:


title: Muutosturva

text: Määräaikaisesta työsuhteesta tulevat:


title: Muutosturva

text: Lomautetut:


title: Muutosturva

text:
Muutosturvan piiriin voi kuulua myös henkilö, joka irtisanoutuu itse oltuaan lomautettuna yhtäjaksoisesti vähintään 200 päivää ja jolla on vähintään kolmen vuoden työhistoria.Korotettuna maksettu työttömyyspäiväraha tiettyjen työllistymissuunnitelmaan sisältyvien toimenpiteiden ajalta (ansiopäivärahassa muutosturvan ansio-osa ja peruspäivärahassa muutosturvalisä) on lakkautettu vuoden 2014 alusta lukien.TE-toimistot tiedottavat työllistymisen ja muutosturvan toimintamallista sekä neuvovat ja auttavat työnantajia ja työntekijöitä sen toteuttamisessa. TE-toimistoissa työskentelee nimettyjä muutosturva-asiantuntijoita, jotka vastaavat työ- ja elinkeinohallinnon palveluista muutosturvatilanteissa.
Muutosturva työ- ja elinkeinotoimistoissa:
Muutosturvaan liittyvistä päivärahaetuuksista:


title: Hiukkanen laatikossa

text: Hiukkanen laatikossa eli "hiukkanen äärettömän syvässä potentiaalikuopassa" on kvanttimekaniikassa käytetty malli hiukkaselle, joka voi vapaasti liikkua tietyllä alueella, jota rajoittavat läpipääsemättömät esteet. Tätä hypoteettista mallia käytetään varsinkin havainnollistamaan klassisen ja kvanttifysiikan välislä eroja. Klassisen fysiikan mukaan esimerkiksi laatikkoon pudotettu pallo voi liikkua laatikon sisällä millä nopeudella tahansa, eikä laatikon sisällä ole sellaisia kohtia, joihin se päätyisi todennäköisemmin kuin joihinkin toisiin. Jos kuitenkin laatikko on hyvin kapea, vain muutaman nanometrin levyinen, kvantti-ilmiöt tulevat merkitseviksi. Hiukkanen voi tällöin olla vain tietyillä positiivisilla energiatasoilla. Sen liike-energia ei voi myöskään olla nolla, joten se ei voi olla laatikon sisällä levossa. Energiatasostaan riippuen se on myös tietyissä kohdissa suuremmalla todennäköisyydellä kuin toisissa, ja on tiettyjä kohtia, "solmukohtia", joissa se ei voi olla.


title: Hiukkanen laatikossa

text: Hiukkanen laatikossa on yksi niistä varsin harvoista kvanttimekaanisista probleemoista, joiden Schrödingerin yhtälö voidaan ratkaista analyyttisesti ilman approksimaatioita. Tämä merkitsee, että kappaleen havaittavat ominaisuudet kuten energia ja sijainti voidaan määrittää matemaattisesti sen massan ja laatikon leveyden perusteella. Yksinkertaisuutensa vuoksi tämän mallin avulla voidaan havainnollistaa kvantti-ilmiöitä ilman erityisen monimutkaista matematiikkaa. Se onkin fysiikan oppikirjoissa yksi ensimmäisinä käsitellyistä kvanttimekanisista probleemoista, ja sitä voidaan käyttää approksimaationa myös monimutkaisempiin kvanttimekaanisiin systeemeihin.


title: Hiukkanen laatikossa

text:
Yksinkertaisimmassa tapauksessa hiukkasen oletetaan olevan yksiulotteisessa laatikossa. Tällöin se voi liikkua vain eteen- tai taaksepäin suoraa viivaa pitkin kahden läpipääsemättömän esteen välisellä alueella. Nämä seinät voidaan käsittää alueiksi, joissa hiukkasen potentiaali on äärettömän suuri. Sen sijaan laatikon sisällä potentiaali on äärellinen vakio, joka tavallisimmin oletetaan nollaksi. Tämä merkitsee, että laatikon sisällä hiukkaseen ei vaikuta mikään voima ja se voi liikkua laatikon sisällä vapaasti. Sen sijaan hiukkasen törmätessä seiniin siihen kohdistuu äärettömän suuri voima, joka estää sitä poistumasta laatikosta. Tämän mallin mukaan hiukkasen potentiaali on
missä formula_2 on laatikon leveys ja formula_3 hiukkasen sijainti laatikon sisällä.


title: Hiukkanen laatikossa

text:
Kvanttimekaniikassa hiukkasen käyttäytymistä kuvataan aaltofunktiolla, josta voidaan johtaa myös kaikki sen havaittavat ominaisuudet kuten sijainti, liikemäärä ja energia. Aaltofunktio formula_4 saadaan ratkaisemalla systeemin Schrödingerin yhtälö:
missä formula_6 on redusoitu Planckin vakio, formula_7 hiukkasen massa, formula_8 imaginaariyksikkö ja formula_9 aika.


title: Hiukkanen laatikossa

text:
Laatikon sisällä hiukkaseen ei vaikuta mikään voima, minkä vuoksi tällä alueella hiukkasen aaltofunktio on muodoltaan samankaltainen kuin vapaalla hiukkasella:
missä formula_11 ja formula_12 ovat mielivaltaisia kompleksilukuja. Ajallisten ja paikallisten värähtelyjen taajuutta kuvaavat aaltoluku formula_13 ja kulmataajuus formula_14. Nämä molemmat liittyvät hiukkasen kokonaisenergiaan yhtälön
mukaisesti, jota kutsutaan vapaan hiukkasen dispersiorelaatioksi.
Hiukkasen aaltofunktion amplitudin neliö kussakin pisteessä osoittaa todennäköisyyden olla kyseisessä kohdassa:
formula_16.
Tämän aaltofunktion on siis oltava nolla laatikon ulkopuolella. Aaltofunktion on myös oltava jatkuva. Ainoat aaltofunktiot, jotka toteuttavat nämä ehdot, ovat muotoa
missä formula_18 on positiivinen kokonaisluku. Aaltoluku voi saada vain tiettyjä arvoja, jotka saadaan yhtälöistä
missä formula_2 on laatikon leveys. Yksinkertaisimmat tapauset, joissa formula_21 tai formula_22, jolloin aaltofunktion arvo on nolla kaikkialla, voidaan kuitenkin jättää huomiotta, sillä ne merkitsisivät, ettei hiukkasta ole missään. Samoin voidaan jättää huomiotta tapaukset, joissa formula_18 on negatiivinen, sillä tällöin saadut aaltofunktiot ovat muutoin samoja kuin positiivisillakin formula_18:n arvoilla, paitsi että aaltofunktion etumerkki on päinvastainen, millä ei kuitenkaan ole fysikaalista merkitystä.


title: Hiukkanen laatikossa

text:
Vakio formula_11 voidaan määrittää normittamalla aaltofunktio siten, että todennäköisyys sille, että hiukkanen on ylipäänsä jossakin, on 1. Tällöin saadaan:
"A" voi siis olla mikä tahansa kompleksiluku, jonka itseisarvo on √(2/L). Kaikki tällaiset "A":n arvot kuvaavat kuitenkin samaa fysikaalista tilaa, joten yksinkertaisuuden vuoksi voidaan valita "A" = √(2/L).


title: Hiukkanen laatikossa

text:
Kutakin mahdollista aaltolukua vastaavat energiat ovat
Energia on verrannollinen kvanttiluvun formula_18 neliöön, minkä vuoksi korkeammat energiatasot ovat kauempana toisistaan kuin matalammat. Hiukkasen pienin mahdollinen eli nollapiste-energia on tasolla formula_29, jolloin se on
Hiukkasella on siis aina positiivinen energia. Tämä tulos eroaa selvästi klassisesta mekaniikasta, jonka mukaan hiukkasen liike-energia voi olla myös nolla, missä tapauksessa se on levossa laatikon pohjalla. Sama tulos seuraa myös Heisenbergin epätarkkuusperiaatteesta, jonka mukaan hiukkasen paikan ja liikemäärän epätarkkuuksien tulo on vähintään
Voidaan osoittaa, että hiukkasen paikan epätarkkuus on verrannollinen laatikon leveyteen. Tämän vuoksi sen liikemäärän epätarkkuus on kääntäen verrannollinen laatikon leveyteen. Hiukkasen liike-energia on formula_32, ja niinpä sen pienin mahdollinen liike-energia laatikossa on kääntäen verrannollinen sen massaan ja laatikon leveyteen.


title: Hiukkanen laatikossa

text:
Klassisen fysiikan mukaan hiukkanen voi yhtä suurella todennäköisyydellä olla missä tahansa laatikon sisällä. Sen sijaan kvanttimekaniikan mukaan sen sen todennäköisyys olla tietyssä kohdassa saadaan sen aaltofunktiosta seuraavasti:
Tämä todennäköisyys riippuu hiukkasen energiatasosta ja voidaan ilmaista yhtälöllä
Jos "n" on suurempi kuin yksi, laatikon sisällä on kohtia, joissa tämä todennäköisyys on formula_35. Näitä sanotaan aaltofunktion solmukohdiksi, ja niistä hiukkasta ei voi löytää.


title: Hiukkanen laatikossa

text:
Kvanttimekaniikan mukaan hiukkasen keskimääräinen sijainti eli sijainnin odotusarvo on
Voidaan osoittaa, että tämä keskiarvo on hiukkasen energiatilasta riippumatta aina formula_37, eli sitä vastaava kohta on laatikon keskipisteessä.


title: Hiukkanen laatikossa

text:
Jos hiukkanen on suljettu kaksiulotteiseen laatikkoon, se voi liikkua vapaasti alueella, jonka leveys formula_3-akselin suunnassa on formula_39 ja formula_40-akselin suunnassa formula_41. Samaan tapaan kuin yksiulotteisenkin laatikon tapauksessa voidaan osoittaa, että hiukkasen aaltofunktiot ja mahdolliset energiat ovat
missä kaksiulotteinen aaltovektori on


title: Hiukkanen laatikossa

text:
Kolmiulotteisessa laatikossa ratkaisut ovat
missä kolmiulotteinen aaltovektori on


title: Hiukkanen laatikossa

text: Jos laatikon leveys kahteen tai useampaan suuntaan on sama (siis jos esimerkiksi formula_48), on olemassa useampia aaltofunktioita, joita vastaa yhtä suuri kokonaisenergia. Esimerkiksi aaltofunktiota, jossa formula_49 ja formula_50, vastaa yhtä suuri energia kuin aaltofunktiota, jossa formula_51 ja formula_52. Tällaisia energiatasoja sanotaan "degeneroituneiksi", ja tapausta, jossa yhtä suurta energiaa vastaavia aaltofunktioita on kaksi, kahdesti degeneroituneeksi. Degeneraatio aiheutuu systeemin symmetriasta. Kun laatikon leveys kahdessa kohtisuorassa suunnassa on sama, systeemi on symmetrinen 90 asteen rotaation suhteen.


title: Hiukkanen laatikossa

text: Matemaattisen yksinkertaisuutensa vuoksi hiukkasta laatikossa voidaan käyttää likiarvona monimutkaisemmillekin systeemeille, esimerkiksi sellaisille, joissa elektroni tai muu varauksellinen hiukkanen on alueella, jossa sen sähköinen potentiaali on paljon alempi kuin tämän alueen ulkopuolella. Tällaiset systeemit ovat erityisen tärkeitä optoelektroniikassa, ja niitä käytetään muun muassa eräissä lasereissa ja infrapunasäteilyn mittauslaitteissa.


title: R6

text: R6 tai R-6 voi viitata muun muassa seuraaviin:


title: Sotajumala / Torture Killer

text: Sotajumala / Torture Killer on kahden suomalaisen death metal -yhtyeen Sotajumalan ja Torture Killerin split-albumi, joka on julkaistu vuonna 2005. Albumi julkaistiin 500:n kappaleen rajoitettu erä 7" vinyylinä 500. CD-single -versio julkaistiin sensuroiduilla kansilla.


title: Harmaahuppuattila

text: Harmaahuppuattila ("Attila rufus") on Etelä-Amerikassa tavattava tyranneihin kuuluva varpuslintu.


title: Harmaahuppuattila

text: Kooltaan harmaahuppuattila on noin 21 cm. Selästään ja siivistään laji on väritykseltään oranssinruskea. Pää on väriltään harmaa ja nokka vaaleanpunainen. Alalajilla "A. r. hellmayri" on valkoista väriä ainoastaan leuassa, kun taas nimialalajilla myös kurkku on valkoinen ja harmaaviiruinen. Vatsa harmaahuppuattilalla on väriltään kellertävän ruskea.


title: Harmaahuppuattila

text: Harmaahuppuattila on endeeminen Brasilian lintu. Lintua tavataan Atlantin rannikon sademetsistä ja metsien reunamailta Bahian osavaltiosta etelään Rio Grande do Sulin osavaltioon. Laji liikkuu yleensä pareittain latvuskerrosten alaosissa. Harmaahuppuattilan elinympäristöt ovat yleensä alle 1 500 metrin korkeudella merenpinnasta.


title: Hokuto no ken

text: Hokuto no ken (, ”Otavan nyrkki”) on japanilainen anime- ja mangasarja. Sen on käsikirjoittanut Buronson ja piirtänyt Tetsuo Hara. Mangaa julkaistiin alun perin Shūkan Shōnen Jump -lehdessä vuosina 1983–1988. Animea tehtiin televisioon kaksi sarjaa vuosina 1984–1987 ja 1987–1988. Sekä elokuva Fist of the North Star vuonna 1986.


title: Hokuto no ken

text: Animesarjaa on myöhemmin jatkettu nimellä Shin Hokuto no Ken (New Fist of the North Star) vuosina 2003-2004 kolmen jakson verran.


title: Queenslandin tulvat 2010–2011

text: Queenslandin tulvat 2010–2011 alkoivat joulukuussa 2010 Queenslandin osavaltiossa Australiassa. Tulva vaikutti noin 200 000 ihmisen elämään. Ainakin kolme ihmistä kuoli.


title: Queenslandin tulvat 2010–2011

text: Tulvat pysäyttivät toiminnan suuressa osassa osavaltion hiilikaivoksissa, joissa tuotetaan noin puolet koko maailman vientiin toimitetusta koksaushiilestä. Veden pumppaaminen kaivoksista voi kestää viikkoja, jona aikana erityisesti Aasiassa voi tulla pulaa hiilestä, mikä puolestaan luo nousupaineita hintoihin.


title: Queenslandin tulvat 2010–2011

text: Tulvimisen seurauksena merenpinta laski maailmanlaajuisesti jopa 7 millimetriä ja pysyi alhaisena seuraavat 18 kuukautta. Queenslandin osavaltion hiilituotannosta menetettiin 30 miljoonaa tonnia, mikä vastaa 15 prosenttia vuotuisesta kokonaistuotannosta.


title: Queenslandin tulvat 2010–2011

text: Karjankasvattajat joutuivat tuhoamaan noin 40 000 litraa pilaantunutta maitoa, koska maitoautot eivät päässeet tiloille. Noin 6 000 mandariinipuuta oli kokonaan veden alla, mutta jotkin niistä selvisivät.


title: For Maggots to Devour

text: For Maggots to Devour on Torture Killerin esikoisalbumi, joka julkaistiin 6. lokakuuta 2003.


title: Uudenseelanninkiinalaiset

text: Uudenseelanninkiinalaiset ovat Uudessa-Seelannissa asuvia kiinalaisia. Heidän joukkoonsa kuuluu sekä Uudessa-Seelannissa syntyneitä että Kiinassa tai Taiwanissa syntyneitä. Ensimmäiset kiinalaiset saapuivat Uuteen-Seelantiin jo 1860-luvulla. Vuoden 2006 väestönlaskennan mukaan Uudessa-Seelannissa asui 139 728 kiinalaista ja 5 451 taiwaninkiinalaista.


title: Uudenseelanninkiinalaiset

text: Tiettävästi ainakin yksi kiinalainen oli muuttanut Uuteen-Seelantiin ennen alueen liittämistä Ison-Britannian alaisuuteen. Mies nimeltä Wong Ahpoo Hock Ting oli muuttanut Nelsoniin vuonna 1842. Edward Gibbon Wakefield suunnitteli kiinalaisten tuomista maahan työvoimaksi esimerkiksi toimimaan lammaspaimenina, mutta hanke kariutui yleiseen vastustukseen. Ensimmäiset suuremmat joukot kiinalaisia saapuivat Otagon kultakaivoksille 1860-luvulla. Vuoteen 1869 mennessä maahan oli saapunut noin 2 00 kiinalaista. Suuri osa heistä tuli Etelä-Kiinasta, jota vaivasi liikaväestön takia maan vähyys, kuivuus ja epävakaat olot. Suurin osa maahan tulleista oli miehiä. Mahdolliset vaimot jäivät Kiinaan, ja naisten maahanmuutto oli erittäin harvinaista. Vain pieni osa kiinalaisista rikastui kultakentillä, ja suurin osa jäi köyhyyteen. Kiinalaisten maahanmuuttoa alettiin rajoittaa vuodesta 1871 lähtien, ja kiinalaisille maahantulijoille asetettiin vero. 1880-luvulta eteenpäin kultaesiintymät ehtyivät, ja monet kiinalaiset muuttivat töihin kaupunkeihin. 1800-luvun lopussa ja 1900-luvun alussa kiinalaisia kohtaan tunnettu viha nousi, ja tämä ilmentyi esimerkiksi Joe Kum Yungin murhana vuonna 1905. Murhaaja Lionel Terry halusi kiinnittää huomion "kiinalaisten maahanmuuton muodostamiin vaaroihin".


title: Uudenseelanninkiinalaiset

text: Kiinalaisten sota Japania vastaan muutti yleisen mielipiteen kiinalaismyönteiseksi. Vuodesta 1939 Uudessa-Seelannissa asuvat kiinalaismiehet saattoivat tuoda maahan vaimojaan ja lapsiaan Kiinasta pakolaisina. Maahanmuuttolakeja lievennettiin vuonna 1947, kun huolestuttiin Kiinan humanitäärisestä tilanteesta. Pakolaisina saapuneille annettiin pysyvä oleskelulupa, ja maassa yli viisi vuotta viipyneet työntekijät ja opiskelijat saivat saman luvan. Yhteensä tämä koski 1 323 kiinalaista. 1980-luvulta eteenpäin kiinalaiset maahanmuuttajat ovat olleet pääsääntöisesti eri alojen ammattilaisia. Naisten osuus on suurempi kuin ennen.


title: Uudenseelanninkiinalaiset

text: Kiinalaiset ovat alkaneet harjoittaa kiinalaista kulttuuria esimerkiksi juhlimalla kiinalaista uuttavuotta, mutta kiinalaisen kulttuurin harjoittaminen on syntynyt vasta hiljattain. Uudessa-Seelannissa on useita kiinalaisia järjestöjä, joista vanhimpia on dunedinilainen Cheong Shing Tong. Kiinalainen yhteisö Uudessa-Seelannissa jakautuu useisiin alaryhmiin kielten ja murteiden mukaan. Jotkut nuoremman polven siirtolaiset ovat opetelleet kiinaa ja Uuteen-Seelantiin on perustettu kiinalaisia kouluja.


title: Jesse G. James

text: Jesse Gregory James (s. 19. huhtikuuta 1969) on yhdysvaltalainen televisiopersoona ja moottoripyörävalmistaja West Coast Choppersin toimitusjohtaja.


title: Jesse G. James

text: James on isännöinyt tositelevisiosarjoja, kuten Spike TV:n "Jesse James is a Dead Man" ja Discovery Channelin "Monsteri-talli". James esiintyi myös "Tony Hawk’s Underground 2" -videopelissä.


title: Jesse G. James

text: "Discovery Channel"nilla esitetyn väitteen mukaan Jamesin isoisoisoisä oli tunnetun lainsuojattoman Jesse Jamesin serkku. Jamesia ei ole kuitenkaan löydetty rikollisen jälkeläisten sukukirjoista, ja häntä onkin pyydetty todistamaan sukulaisuussuhteensa. Toistaiseksi hän ei ole vastannut pyyntöön (2010).


title: Jesse G. James

text: Jamesilla on kolme lasta: poika Jesse Jr. ja tytär Chandler ensimmäisen vaimonsa Karlan kanssa, jonka kanssa oli aviossa 1991-2002, ja tytär Sunny toisen vaimonsa aikuisviihdenäyttelijä Janine Lindemulderin kanssa (aviossa 2002-2004).


title: Jesse G. James

text: 16. heinäkuuta 2005 James nai näyttelijä Sandra Bullockin, jonka hän oli tavannut tämän järjestettyä kummipojalleen kierroksen Monsteri-talliin.


title: Jesse G. James

text: Lokakuussa 2009 Jamesin ex-vaimo Lindemulder, joka oli ollut kuusi kuukautta vankilassa veropetoksen vuoksi, ryhtyi vaatimaan takaisin tuolloin 5-vuotiasta tytärtään. Jamesille oli aiemmin myönnetty täyshuoltajuus, ja hän piti oikeudestaan kiinni vetoamalla epäsopivaan kasvuympäristöön, jonka lapsi kohtaisi Lindemulderin luona. Joulukuussa James ja Bullock voittivat huoltajuuskiistan, ja Lindemulder sai oikeuden tavata tytärtään viikoittain päiväsaikaan.


title: Jesse G. James

text: Maaliskuussa 2010 syntyi mediakohu, kun useat eri naiset väittivät olleensa suhteessa Jamesiin tämän ja Bullockin avioliiton aikana. Bullock perui elokuvan "Elämä pelissä" promootiokiertueen vedoten "odottamattomiin henkilökohtaisiin syihin." 18. maaliskuuta James vastasi syytöksiin julkisella anteeksipyynnöllä ja toivoi, että hänen vaimonsa ja lapsensa joku päivä kykenisivät antamaan hänelle anteeksi hänen tuottamansa "tuskan ja häpeän." Samassa kuussa James kirjautui kuntoutukseen "hoitamaan henkilökohtaisia ongelmiaan" ja "pelastamaan avioliittonsa." Huhtikuussa kuitenkin tuli julki, että Bullock oli hakenut avioeroa. Hän ilmoitti lisäksi aikovansa jatkaa parin adoptioprosessia, joka oli aloitettu jo neljä vuotta aiemmin. New Orleansissa syntynyt poika nimeltä Louis Bardo oli muuttanut heidän luokseen jo tammikuussa 2010, mutta pari oli päättänyt pitää asian toistaiseksi salassa. Avioero astui voimaan kesäkuussa, ja Bullock adoptoi lapsen yksinhuoltajana.


title: Jesse G. James

text: Elokuussa 2010 tatuointitaiteilija Kat Von D ilmoitti seurustelevansa Jamesin kanssa. Mies itse julkaisi parin kihlauksen tammikuussa 2011: "Toisinaan lehdistö ymmärtää väärin, ja juuri niin on nyt käynyt. 2010 oli oikeastaan elämäni paras vuosi, sillä rakastuin parhaaseen ystävääni. Hän on uskomaton nainen, joka seisoi rinnallani silloin kun muu maailma käänsi selkänsä." Pariskunta erosi heinäkuussa 2011, mutta palasi nopeasti yhteen. Marraskuussa Von D kertoi kuitenkin julkisesti epäonnistuneesta suhteesta, joka sisälsi vain eroja ja sopimisia, ja ilmoitti myös suhteen päättyneen nyt lopullisesti. Von D kertoi, että James oli vuoden kuluessa pettänyt häntä liki 20 eri naisen kanssa.


title: Jesse G. James

text: Vuoden 2012 loppupuolella James kihlautui ammattilaisajaja Alexis DeJorian kanssa. He solmivat avioliiton 24. maaliskuuta 2013 morsiamen isän, miljonääri John Paul DeJorian tilalla.


title: B. J. Penn

text: Jay Dee "B. J." Penn (s. 13. joulukuuta 1978 Kailua, Havaiji, Yhdysvallat) on yhdysvaltalainen vapaaottelija ja brasilialaisen jujutsun harjoittaja, joka kilpaili UFC:ssä. Vuonna 2000 hänestä tuli ensimmäinen ei-brasilialainen World Jiu-Jitsun mestaruuden mustanvyön sarjassa voittanut.


title: B. J. Penn

text: Penn on entinen UFC:n kevytsarjan ja välisarjan mestari. Hänestä tuli 19. tammikuuta 2008 vasta toinen vapaaottelija, joka on voittanut UFC:n mestaruuden kahdessa painoluokassa. Hän oli valmentajana The Ultimate Fighter 5 tosi-tv-ohjelmassa.


title: B. J. Penn

text: Penn on osaksi korealainen, englantilais-irlantilainen ja havaijilainen. Penn aloitti brasilialaisen jiujitsun harjoittelemisen 17-vuotiaana hänen naapurinsa Tom Callosin esiteltyä lajin hänelle. Callos oli levittänyt lentolehtisiä paikallisille saleille etsien ihmisiä, joiden kanssa hän voisi harjoitella. Pennin isä oli soittanut Callosille ja sanonut, että hänen poikansa olisivat kiinnostuneita. Callos opetti Pennille kaiken mitä tiesi.


title: Pete Postlethwaite

text: Peter William ”Pete” Postlethwaite, OBE (16. helmikuuta 1946 – 2. tammikuuta 2011) oli englantilainen näyttelijä. Postlethwaite näytteli kymmenissä elokuvissa, joista viimeiset olivat "Inception" ja "The Town" sekä "Killing Bono".


title: Pete Postlethwaite

text: Postlethwaite syntyi Warringtonissa, Cheshiressä. Hän oli nelilapsisen perheen nuorin. Postlethwaite opiskeli opettajaksi, kunnes 24-vuotiaana päätti seurata intohimoaan näyttelijänä. Hän opiskeli Bristol Old Vic -teatterikoulussa, minkä jälkeen hänen uransa alkoi liverpoolilaisessa Everyman Theatre -teatterissa.


title: Pete Postlethwaite

text: Postlethwaite näytteli teatterissa ja sai pieniä rooleja useista televisiosarjoista kuten "Horse in the House", "Coronation Street" ja "Minder". Hän näytteli myös muutamissa televisioelokuvissa ja kuului 1980-luvulla myös Royal Shakespeare Companyyn.


title: Pete Postlethwaite

text:
Postlethwaiten läpimurtona pidetään elokuvaa "Rakkaat muistot", joka ilmestyi vuonna 1988. Tämän jälkeen Postlethwaite sai rooleja useista suurista elokuvista kuten "Alien³" ja "Viimeinen mohikaani". Hän näytteli elokuvassa "Isän nimeen" Giuseppe Conlonin roolia, josta hän oli ehdokkaana parhaan miessivuosan Oscar-palkinnon saajaksi 1993. Postlethwaite näytteli tämän jälkeen lukuisissa elokuvissa, kuten "Epäillyt", "Amistad" ja "William Shakespearen Romeo ja Julia", sekä televisiosarjoissa, kuten "The Sins" ja "Criminal Justice". Hänet palkittiin pitkästä urastaan Brittiläisen imperiumin upseerin arvonimellä 2003.
Sairaudestaan huolimatta Postlethwaite jatkoi näyttelemistä aina viime hetkiin asti. Hän oli vielä mukana 2010 ilmestyneissä elokuvissa "Titaanien taistelu", "Inception" ja "The Town" sekä keväällä 2011 ilmestyneessä "Killing Bonossa".


title: Pete Postlethwaite

text: Postlethwaite oli myös poliittinen aktivisti. Hän muun muassa vastusti näkyvästi Irakin sotaa, toimi Make Poverty History -kampanjassa ja oli pääosassa vuonna 2009 ilmestyneessä dokumenttielokuvassa "The Age of Stupid".


title: Pete Postlethwaite

text: Postlethwaite oli naimisissa Jacqueline Morrishin kanssa, ja heillä oli kaksi lasta. Postlethwaitella diagnosoitiin kivessyöpä vuonna 1990. Hän kuoli syöpään 2. tammikuuta 2011.


title: F-Spot

text: F-Spot on digitaalisten valokuvien hallintaan tarkoitettu vapaa sovellus GNOME-työpöytäympäristölle. Sovelluksen nimi on leikittelyä englannin aukkosuhdetta tarkoittavalla sanalla "f-stop".


title: F-Spot

text: F-Spotin päämääränä on olla helppokäyttöinen, mutta se tukee myös edistyneitä toimintoja kuten avainsanojen liittämistä kuviin sekä Exif- ja XMP-metatiedon näyttämistä ja vientiä.


title: F-Spot

text: F-Spot tukee kaikkia keskeisimpiä kuvatiedostomuotoja kuten JPEGiä, PNG:tä, TIFFiä, DNG:tä sekä useita valmistajakohtaisia Raw-muotoja (CR2, PEF, ORF, SRF, CRW, MRW ja RAF). Aiemmin Raw-muotoisia kuvia ei pystynyt muokkaamaan F-Spotilla, mutta uudemmissa versioissa on mukana UFRaw:ta käyttävä laajennus, jonka avulla Raw-kuvat voi muuntaa JPEG:iksi ja tuoda sitten takaisin F-Spotiin alkuperäiskuvan muunnelmana.


title: F-Spot

text: Kuvia voi tuoda F-spotiin suoraan GPhoton ajurikokoelman tukemista kameroista.


title: F-Spot

text: F-Spotin kuvanmuokkaimesta löytyy kuvien rajaamisen ja suoristamisen kaltaisten perustoimintojen ohella edistyneempiä toimintoja kuten punasilmäisyyden vähentäminen. Värejä voi säätää kirkkauden, kontrastin, sävyn, kylläisyyden ja lämmön osalta.


title: F-Spot

text: Kuvista voi F-Spotilla koostaa Photo CD -yhteensopivan valokuvalevyn.


title: F-Spot

text: F-Spotiin ladattuja kuvia voi laajennuksien avulla lähettää sovelluksesta eri verkkopalveluihin, muiden muassa Flickriin, Picasaan ja Facebookiin.


title: F-Spot

text: F-Spot-projektin käynnisti Ettore Perazzoli, ja sen ylläpitäjänä toimii nykyisin Larry Ewing. F-Spot on ohjelmoitu C#-kielellä ja sen perustana on Mono.


title: F-Spot

text: F-Spot on monien GNOME-pohjaisten Linux-jakelupakettien vakiokuvanhallintaohjelma. Fedorassa F-Spot korvattiin Shotwellilla versiossa 13. Myös Ubuntu siirtyi Shotwelliin versiossa 10.10.


title: HMS Raven II

text: HMS Raven II oli Britannian kuninkaallisen laivaston vuosina 1915-1918 palveluksessa ollut vesilentokoneiden emälaiva, joka palveli ensimmäisessä maailmansodassa.


title: HMS Raven II

text: Saksalainen kauppalaiva SS "Rabenfels" rakennettiin vuonna 1911 Swan Hunterin telakalla. Ensimmäisen maailmansodan sytyttyä alus vallattiin Port Saidin satamassa Egyptissä, ja se siirrettiin 12. kesäkuuta 1915 Kuninkaalliseen laivastoon. Alus kuitenkin nimettiin uudelleen vasta elokuussa 1915 "HMS Raven II:ksi".


title: HMS Raven II

text: Alus kuljetti kahta vesilentokonetta, joihin kuuluivat ainakin Short Type 184, Sopwith Schneider, Sopwith Baby ja Short Admiralty Type 827. Alus oli itäisellä Välimerellä vuosina 1915–1916, ja se vaurioitui ilmahyökkäyksessä Port Saidissa 1. syyskuuta 1916. Alus oli Intian valtamerellä vuosina 1916–1917.


title: HMS Raven II

text: Alus poistettiin palveluksesta 14. tammikuuta 1918, ja se nimettiin SS "Ravenrockiksi". Alus oli varastolaivana, rahtilaivana ja joukkojenkuljetusaluksena tammikuuhun 1921. Alus myytiin vuonna 1923 kauppa-alukseksi.


title: Tampereen Ilveksen SM-liigakausi 2000–2001

text: Tampereen Ilves pelasi kaudella 2000–2001 jääkiekon SM-liigassa tullen pronssille. Se pelasi runkosarjassa 56 ottelua, voittaen 24 ja tullen viidenneksi. Se voitti pudotuspeleissä HIFK:n voitoin 3–2, mutta putosi pronssiotteluun hävittyään Tapparalle voitoin 3–0. Pronssiottelussa se voitti Kärpät 2–0.


text: Ennen kauden alkua Ilvekseltä ja sen kokemattomalta valmennukselta ei odotettu mitään. Ilves aloitti silti runkosarjassa kohtalaisen hyvin. Maaleja ei tehty paljon, mutta voittoja tuli nöyrällä viisikkopelaamisella. Raimo Helminen johti hyökkäystä ja slovakkijätti Ivan Majeský puolustusta. Runkosarjan aikana alkoi joukkueeseen kasvaa johtohahmoja, esimerkkeinä Jani Nikko ja Vesa Viitakoski. Loppua kohden Ilves pääsi kovaan pelivireeseen ja fanit alkoivat tosissaan uskoa mestaruuteen.


text: Pudotuspelien alla HIFK:n Pasi Nielikäinen sanoi pitävänsä Ilveksen tähtipelaajat pimennossa. Ilveksen Matt Smith ja Majeský kuitenkin hiljensivät Nielikäisen. Ennen sarjan alkua puhetta herätti myös se, että Heikki Mälkiällä oli sopimus HIFK:hon kaudeksi 2001–2002. Sarjan ensimmäinen ottelu oli tasainen ja päättyi vasta 124 minuutin ja 41 sekunnin jälkeen Jani Nikon maalilla. Kyseessä oli samalla pisin ottelu SM-liigassa historiassa. Ilves hallitsi loput sarjasta, mutta HIFK:n maalivahti Ari Ahonen venytti sarjan viidenteen otteluun.


text:
Pitkän sarjan ja monien jatkoaikojen jälkeen Ilves lähti väsyneenä Tapparaa vastaan paikallispeleihin, joihin Lukon suoraan 3–0 voittanut Tappara lähti täysin levänneenä. Tappara pelasi valmentajansa Jukka Rautakorven johdolla taktiikalla, joka käytti täysin hyväkseen tuomarilinjaa.
Ilves istui tämän takia kaksi avauspeliä boksissa ja Tappara vei ne selvästi. Viimeiseen peliin Ilves sai ensimmäistä kertaa kunnon taistelutahdon ja johti ottelua 2–0, mutta Tappara nousi kuitenkin ja vei pelin 3–2 jatkoajalla.


text: Pronssiotteluun Ilves sai faneilta täyden tuen ja lähti selvänä ennakkosuosikkina yllättäjä Kärppiä vastaan ja veikin ottelun hyvän pelin jälkeen 2–0. Taistellen koko kauden pelannut väsynyt Ilves-ryhmä oli näyttänyt taas sitä 1985 vuoden henkeä. Nyt se vaan ei riittänyt, mutta osoitti, että kovalla itseluottamuksella heikompikin ryhmä voi tehdä ihmeitä. Pronssi oli siis todella iso juttu täysin nöyryytetylle rahattomalle Ilvekselle.


text: HIFK–Ilves 0–1 ja.


text: Ilves–HIFK 2–4


text: HIFK–Ilves 0–3


text: Ilves–HIFK 0–3


text: HIFK–Ilves 2–3 ja.


text: "Ilves jatkoon voitoin 3–2."


text: Tappara–Ilves 5–1


text: Ilves–Tappara 1–4


text: Tappara–Ilves 3–2 ja.


text: "Tappara finaaleihin voitoin 3–0."


text: Ilves–Kärpät 2–0


text: "Ilvekselle pronssia voitoin 1–0."


text: Ilvestä valmensi Heikki Mälkiä apuvalmentajanaan Ari-Pekka Selin, josta tuli seuraavalla kaudella Ilveksen päävalmentaja. Ilves-fanit eivät pitäneet Mälkiästä tämän avauskaudella 1999–2000 ja aktiivisimmat vihaajat perustivat jopa järjestön Mälli lentää, eivätkä pitäneet vieläkään. Mälkiä pelasi puolustusvoittoisella taktiikalla, jota alettiin kutsua "Etelä-Karjalaiseksi k*sipääkiekoksi". Mälkiä uskoi kovaan työntekoon ja se näkyi pelaajissa: alkukausi oli loistava, mutta loppua kohden alkoi jaksaminen olla kortilla. HIFK-sarjan jälkeen edes Mälli lentää -järjestö ei vihoitellut, eikä kutsunut Mälkiää selkään puukottajaksi, sillä he huomasivat, että Mälkiä teki hommat Ilveksessä kunnolla HIFK-sopimuksesta huolimatta. Pronssiottelun jälkeen Ilves-fanit levittivät fanikatsomoon lakanan, jossa luki "Kiitos Heikki!".


text:
Runkosarjan TOP-3 Ilveksessä:
Pudotuspelien TOP-3 Ilveksessä:
Maalivahdit koko kaudella:
Ilveksen A-juniorit jäivät ulos pudotuspeleistä, mutta eivät joutuneet karsimaan sarjapaikastaan. Joukkueessa pelasi tulevia liigapelaajia, kuten Teemu Jääskeläinen, Juha Alén ja Antti-Jussi Miettinen.


text: Veijareita ja Virtuooseja


text: Ilves.com


title: Crionics

text: Crionics oli puolalainen blackened death metal -yhtye Krakovasta, jonka ovat perustaneet Michał Skotniczny, Dariusz Styczeń, Marek Kowalski ja Maciej Zięba vuonna 1997.Entiset jäsenet ja sessiomuusikot


title: Crionics

text: Studioalbumit


title: Crionics

text: EP:t


title: Crionics

text: Demot


title: Alexis Gripenberg

text: Claës Alexis Konstantin Gripenberg (17. tammikuuta 1852 Hamina – 10. maaliskuuta 1927 Helsinki) oli suomalainen virkamies, itsenäisyysaktivisti ja diplomaatti.


title: Alexis Gripenberg

text: Gripenberg kuului Gripenbergin aatelissukuun, jossa oli paljon sotilaita ja korkeita virkamiehiä. Hänen vanhempansa olivat postihallituksen pääjohtaja, kenraalimajuri Achates Ferdinand Gripenberg ja Catarina Orraeus. Alexis Gripenberg työskenteli ensin toimitussihteerinä valtiosihteerinvirastossa Pietarissa, mutta joutui lähtemään sieltä vuonna 1891 tapahtuneen selkkauksen jälkeen. Venäjän keisari Aleksanteri III oli lykännyt säätyjen hyväksymän Suomen rikoslain voimaantuloa ja antoi suomalaisten rauhoittelemiseksi säädyille uuden esityksen eli niin sanotun rauhoitusreskriptin. Gripenbergin laatimaan esityksen ruotsinkieliseen käännökseen oli ujuutettu kohtia, jotka tukivat Leo Mechelinin unioniteoriaa Suomen ja Venäjän suhteista – täysin päinvastoin kuin mitä tsaari oli tarkoittanut. Virhe saattoi olla suunnitelmallinen yritys vahvistaa Suomen asemaa. Asian paljastuttua ministerivaltiosihteeri Casimir Ehrnrooth joutui eroamaan ja Gripenberg siirrettiin toisiin tehtäviin.


title: Alexis Gripenberg

text: Gripenberg toimi seuraavaksi vankeinhoitohallituksen ylijohtajana 1891–1901 sekä uudelleen 1906–1911. Perustuslaillisen kantansa vuoksi hän oli erotettuna ensimmäisen sortokauden aikana 1901–1906, mutta sai paikkansa takaisin. Gripenberg pyrki kehittämään vankeinhoitohallintoa. Edellä mainitun rikoslain voimaanastuminen 1894 lisäsi Suomessa huomattavasti vankeusrangaistusten määrää ja kasvatti siten vankilukua hänen johtajakaudellaan. Hän erosi vuonna 1911 omasta aloitteestaan ja työskenteli sen jälkeen yksityisen Helsingfors Privatbankenin johtokunnan jäsenenä.


title: Alexis Gripenberg

text: Gripenberg edusti sukuaan aatelissäädyssä vuosien 1882–1906 valtiopäivillä, vuotta 1891 lukuun ottamatta. Viimeisillä säätyvaltiopäivillä vuonna 1906 hän oli varamaamarsalkkana. Gripenberg sai 1907 todellisen valtioneuvoksen arvonimen. Hän oli routavuosien aikana passiivisen vastarinnan kannattaja ja yhteydessä kagaaliin. Toisen sortokauden aikana Gripenberg ryhtyi jääkäriliikkeen tukijaksi ja kuului 1915–1917 liikkeen taustalla "vanhojen neuvostona" toimineeseen keskuskomiteaan.


title: Alexis Gripenberg

text: Suomen itsenäistyttyä Gripenberg tuli tammikuussa 1918 Suomen ensimmäiseksi diplomaattiseksi edustajaksi Tukholmaan. Hänet nimitettiin 13. tammikuuta väliaikaiseksi asiainhoitajaksi ja korotettiin lokakuussa vakinaiseksi lähettilääksi. Gripenberg sai työtovereikseen lähetystöön entisiä itsenäisyysaktivisteja. Hän esiintyi vuonna 1918 voimakkaasti Suomen saksalaissuuntauksen tukijana, joten hänen asemansa hankaloitui Saksan hävittyä maailmansodan. Presidentti K. J. Ståhlberg siirsi Gripenbergin lopulta eläkkeelle lokakuussa 1919. Suomen ja Ruotsin suhteet olivat hänen lähettiläskautenaan ongelmalliset.


title: Alexis Gripenberg

text: Alexis Gripenberg oli kahdesti naimisissa, ensin senaattori Johan August von Bornin tyttären Helena Rosinan ja sitten senaattori Victor von Haartmanin tyttären Agnes Maria Fredrikan kanssa. Hänen lapsiaan olivat diplomaatti G. A. Gripenberg ja majuri Frans Mikael Gripenberg.


title: Highflyer-luokka (risteilijä)

text: Highflyer-luokka oli Britannian kuninkaallisen laivaston kolmen toisen luokan panssarikansiristeilijän muodostama alusluokka, jonka alusten kölit laskettiin vuonna 1897 ja niiden keskimääräinen valmistuskulu oli 300 000 puntaa kappale.


title: Highflyer-luokka (risteilijä)

text: Ne olivat lähinnä Eclipse-luokan alusten toisinto, mutta ne oli aseistettu yhdellätoista kuuden tuuman tykillä eikä niiden aseistuksesta osaa muodostaneet 4,7 tuuman tykit kuten edeltäneissä luokissa. Alusten kattiloina oli myös vesikiertokattilat kuten Arrogant-luokassa, mikä hieman paransi koneistoa. Kattilat nostivat alusten nopeutta puolella solmulla ja kattiloiden ollessa 100 tonnia kevyempiä kuin edeltäneessä Eclipse-luokassa käytetyt aseiden lisääntynyt massa saatiin kompensoitua lähes täysin. Aluksia ei kuitenkaan varustettu törmäyskeulalla kuten Arrogant-luokan alukset. Ne olivat samankaltaisen Challenger-luokan kanssa viimeiset Kuninkaallisen laivaston panssarikansiristeilijät ennen Town-luokan "HMS Bristolia", jonka köli laskettiin 1909.


title: Puuton lehti

text: Puuton lehti on rap-artisti Huge L:n 4. tammikuuta 2011 julkaistu mixtape. Mixtape sisältää Hugen alkuperäisiä kappaleita hänen eri julkaisuilta sekä yhden poisjääneen kappaleen hänen huhtikuussa 2011 julkaistulta albumilta "Kelopuu".


title: Kata Dalström

text: Anna Maria Katarina ”Kata” Dalström, synt. Carlberg, (18. joulukuuta 1858 Emtöholm, Kalmarin lääni – 11. joulukuuta 1923) oli ruotsalainen kirjailija ja Ruotsin työläisliikkeen tunnetuimpia agitaattoreita.


title: Kata Dalström

text:
Kata Dalström oli Johan Oscar Carlbergin ja Maria Augusta Carlswärdin tytär. Hän toimi muun muassa kansankouluttajana ("folkbildare"), kirjoitti kirjoja muun muassa pohjoismaisesta ja kreikkalaisesta mytologiasta, viikingeistä ja buddhismista. Hän oli myös mukana raittiusliikkeessä. Dalström toimi myös vaimakkaasti Norjan itsenäisyyshankkeen puolesta. Naisten äänioikeuteen hän ei panostanut, koska hän uskoi, että koko äänioikeusliike tulisi kärsimään, jos ajettaisiin kahta asiaa: miesten ja naisten äänioikeutta.
Alussa Dalström oli liberaali, mutta liittyi jo 1893 sosialidemokraatteihin. Kun tämä puolue hajosi, Dalström otti askeleen yhä vasemmalle ja liittyi Zeth Höglundin puolueseen. Dalström tuki bolševikkeja Venäjän vallankumouksen aikana. Vuonna 1920 hän oli Ruotsin kommunistien delegaattina Kolmannessa internationaalissa.


title: Kata Dalström

text: Kommunistisissa piireissä Kata Dalströmiä pidettiin ihmeellisenä, koska oli syvästi uskovainen. Hän ei siis ollut ateisti kuten muut. Varsinkin Ture Nerman moitti hänen yritystään liittää kristinusko sosialismiin. Loppuelämänsä Dalström kuitenkin oli teosofi.


title: Ulappamerimetso

text: Ulappamerimetso ("Phalacrocorax pelagicus") on Tyynellämerellä elävä merimetso. Sen esiintymisalue ulottuu Tyynenmeren pohjoisosista Alaskan, Kanadan, Yhdysvaltain ja Pohjois-Meksikon rannikoille. Lajista tunnetaan kaksi alalajia. Peter Simon Pallas kuvaili lajin holotyypin itäisestä Kamtšatkasta ja Aleuteilta vuonna 1811.


title: Isidor Flodström

text: Isidor Flodström (25. toukokuuta 1856 Hedemora - 1939), oli ruotsalainen tilastotieteilijä.


title: Isidor Flodström

text: Flodströmistä tuli filosofian kandidaatti Uppsalan yliopistossa 1880, opettaja siellä vuosina 1881-1884, oli virkamiehenä Statistiska centralbyrånissa vuosina 1894-1896, ja vuonna 1896 Kommerskollegiumissa. Hänestä tuli ekstra aktuaari 1897, varsinainen aktuaari 1900. Vuonna 1915 hänestä tehtiin päällikkö ("byråchef") SCB:ssä.


title: Isidor Flodström

text: Hän otti osaa moneen statistiseen tutkintoon ja kirjoitti paljon tieteellisistä ja poliittisista asioista. Muun muassa oli hän mukana laatimassa "Sveriges folk" (1918) ja "Naturförhållanden i Sverige" (1918).


title: Simon Helberg

text: Simon Maxwell Helberg (s. 9. joulukuuta 1980 Los Angeles, Kalifornia, Yhdysvallat) on yhdysvaltalainen näyttelijä ja koomikko. Hänen tunnetuin roolinsa on Howard Wolowitz komediasarjassa "Rillit huurussa".


title: Simon Helberg

text: Simon Helberg oli mukana komediasarjassa "MadTV" vuonna 2002. Hän on esiintynyt myös mm. televisiosarjoissa "Joey" ja "Studio 60". Vuodesta 2007 alkaen hän on näytellyt insinööri Howard Wolowitzia komediasarjassa "Rillit huurussa".


title: Simon Helberg

text: Helberg oli mukana internetissä julkaistussa musikaalisarjassa "Dr. Horrible's Sing-Along Blog". Vuonna 2009 hän esitti rabbi Scott Ginzleriä elokuvassa "A Serious Man".


title: Simon Helberg

text: Helberg ja Derek Waters muodostavat komediaduon "Derek & Simon". Helberg on myös koulutettu pianisti.


title: Simon Helberg

text: Simon Helberg on näyttelijä Sandy Helbergin ja Harriet Helbergin poika. Hän on naimisissa näyttelijä Jocelyn Townen kanssa. Helberg on juutalainen.


title: Beringinmerimetso

text: Beringinmerimetso ("Phalacrocorax urile") on Tyynenmeren pohjoisosissa elävä merimetso. Sen esiintymisalue ulottuu Japanin Hokkaidosta ja Kuriileilta Aleuteille ja Alaskan etelärannikolle. Johann Friedrich Gmelin kuvaili lajin holotyypin Kamtšatkasta vuonna 1789.


title: Lazy River

text: ”Lazy River” tai ”Up a Lazy River” on Hoagy Carmichaelin ja Sidney Arodinin säveltämä musiikkikappale vuodelta 1930. Vaikeasta, pitkiä hyppyjä sisältävästä ja suurta äänialaa vaativasta melodiasta huolimatta ”Lazy Riveristä” tuli yksi Carmichaelin suurimpia hittejä. Sen ovat nauhoittaneet Carmichaelin itsensä lisäksi muun muassa Louis Armstrong, Bing Crosby, The Ink Spots ja kymmenet muut artistit. The Mills Brothers teki hittilevytyksen kappaleesta vuonna 1941 ja Si Zentnerin yhtye käytti sitä tunnusmusiikkinaan.


title: Georgia on My Mind

text: ”Georgia on My Mind” on Hoagy Carmichaelin säveltämä musiikkikappale vuodelta 1930. Se tunnetaan populaari- ja jazzmusiikin standardina ja Georgian osavaltion tunnuslauluna. Suomeksi sen on levyttänyt Reijo Taipale vuonna 1976 Helena Eevan sanoin nimellä ”Muistelen Georgiaa”.


title: Georgia on My Mind

text: Kappale syntyi, kun Carmichaelin saksofonistiystävä Frankie Trumbauer ehdotti, että tämä tekisi kappaleen Georgian osavaltiosta. Nimen keksi Carmichaelin opiskelutoveri Stuart Gorrell, joka myös auttoi kappaleen sanoittamisessa. Pankkialalle päätynyt Gorrell ei sanoittanut enää yhtään kappaletta ”Georgia on My Mindin” jälkeen. Vaikka häntä ei ollut virallisesti merkitty sanoittajaksi, Carmichael lähetti hänelle säännöllisesti sovitun osuuden rojalteista.


title: Georgia on My Mind

text: Carmichaelin ensinauhoituksessa 15. syyskuuta 1930 oli mukana joukko ajan musiikin huippunimiä, muun muassa kornetisti Bix Beiderbecke, pasunisti Jack Teagarden, saksofonistit Jimmy Dorsey ja Pee Wee Russell sekä viulisti Joe Venuti. Ensimmäisenä singlelistalle nousi kappaleella Frankie Trumbauerin orkesteri laulaja Art Jarrettin kanssa. Ray Charlesin vuoden 1960 versio nousi listaykköseksi ja voitti kaksi Grammy-palkintoa. Myös Willie Nelson voitti kappaleella Grammyn vuonna 1979, ja samana vuonna kappale otettiin Georgian viralliseksi tunnuslauluksi.


title: Hirvensarvisaniainen

text: Hirvensarvisaniainen ("Platycerium bifurcatum") on saniaislaji kallioimarrekasvien "Platycerium"-suvussa. Se kasvaa luonnonvaraisena Uuden-Guinean ja Itä-Australian trooppisissa metsissä ja tulokaslajina Havaijilla. Hirvensarvisaniainen on puiden rungoilla kasvava epifyytti eli päällyskasvi, jonka kasvulehdet ovat suuret, sarvimaisesti haarautuvat.


title: Hirvensarvisaniainen

text: Huonekasvina hirvensarvisaniainen on vaikeahoitoinen, koska se vaatii kostean ilman. Kasvupaikan on oltava kevyesti varjoisa ja lämmin. Saniainen kastellaan upottamalla veteen, kuivumista se ei kestä.


title: Patagonianmerimetso

text: Patagonianmerimetso ("Phalacrocorax magellanicus") on eteläamerikkalainen merimetso. Sen esiintymisalue käsittää mantereen eteläosan rannikot, myös Tulimaan ja Falklandsaaret. Johann Friedrich Gmelin kuvaili lajin holotyypin Tulimaasta ja Isla de los Estadosilta vuonna 1789.


title: Guanomerimetso

text: Guanomerimetso ("Phalacrocorax bougainvilliorum") on eteläamerikkalainen merimetso. Sen esiintymisalue käsittää Perun ja Pohjois-Chilen rannikon sekä Argentiinan eteläosaa. René-Primevère Lesson kuvaili lajin holotyypin Chilen Valparaisosta vuonna 1837, ja nimesi lajin Louis Antoine de Bougainvillen kunniaksi.


title: Farmakokinetiikka

text: Farmakokinetiikka (farmakon, rohdos, lääke; kinein, liikkua) on farmakologian osa-alue, joka keskittyy lääkeaineen vaiheisiin elimistössä, toisin sanoen sen imeytymiseen eri reittejä, jakaantumiseen elimistössä, sekä eliminoitumiseen eli aineenvaihduntaan, ja erittymiseen pois elimistöstä.


title: Farmakokinetiikka

text: Lääkeaineiden eliminoitumiseen liittyy usein geneettisiä eroja yksilöiden välillä. Näitä tutkii farmakogenetiikka.


title: Huppumerimetso

text: Huppumerimetso ("Phalacrocorax featherstoni") on Uuden-Seelannin kotoperäinen merimetso. Se elää ainoastaan Chahamsaarilla. Laji on uhanalainen ja tuoreimpien laskentojen mukaan sen kanta on 547 paria. Walter Buller kuvaili lajin holotyypin Chathamsaarilta vuonna 1873.


title: Abominable

text: Abominable on vuonna 2006 valmistunut TV-elokuva. Elokuva tehtiin yhdysvaltalaiselle kanava Syfylle. "Abominable" on genreltään kauhuelokuva.


title: Abominable

text: Elokuva alkaa, kun maanviljelijä nimeltä Billy Hoss ja hänen vaimonsa Ethel alkavat kuulla ääniä. He menevät ulos koiransa kanssa tutkimaan asiaa. He löytävät hevosen raadon, joka on revitty auki. Heidän koiransa haistaa jotain ja katoaa metsään. Kohta kuuluu, kun joku tappaa heidän koiransa. Billy ja Ethel pakenevat taloonsa.


title: Abominable

text: Kuusi kuukautta myöhemmin pyörätuoliin joutunut mies nimeltä Preston Rogers saapuu mökilleen Otis Wilhelmin kanssa. Toisaalla ryhmä tyttöjä, Karen, Michelle, CJ, Tracy ja Amanda, saapuvat viereiseen taloon.


title: Abominable

text: Illan saapuessa ryhmä metsästäjiä, joiden mukana on myös Billy, ovat etsimässä isojalkaa, samaa olentoa, joka hyökkäsi Billyn koiran kimppuun. Ziegler Dane, toinen henkilö, lähtee tutkimaan ympäristöä, koska ryhmän kolmas henkilö nimeltä Buddy kuulee ääniä. Hän löytää luolan ja huomaa Karenin, yhden tytöistä, joka katosi, koska olio nappasi hänet aiemmin. Olio vetää Karenin pimeyteen ja Dane lähtee pakoon. Muiden luokse päästyään Dane varoittaa toisia oliosta. Kuitenkin yksi kerrallaan olio tappaa jokaisen ryhmästä.


title: Abominable

text: Preston tarkkailee ikkunasta tyttöjen talolle ja koettaa varoittaa isojalasta, joka saapuu kohti taloa. Kuitenkin isojalka tappaa Tracyn, kun hän on lopettamassa suihkussa käyntiään. Preston yrittää saada Otiksen näkemään olennon, mutta isojalka katoaa. Epäuskoinen Otis yrittää antaa rauhoittavan piikin Prestonille, mutta Preston iskee piikin häneen. Preston yrittää edelleen varoittaa tyttöjä. Preston saa tyttöjen huomion ja kertoo heille että ulkona on hirviö. Sitten isojalka hyökkää heidän mökkinsä sisälle ja tappaa tytöt yksi kerrallaan. Ainoastaan Amanda selviää ja pakenee Prestonin mökkiin.


title: Abominable

text: Preston lupaa Amandalle, että he tappavat olion. Isojalka pääsee mökin sisälle, jolloin Preston ja Amanda koettavat karata kiipeilyvarusteilla parvekkeelta. Olento saa napattua Amandan. Samalla Otis on herännyt ja lyö isojalkaa kirveellä selkään, jolloin isojalka pudottaa Amandan. Isojalka tappaa Otiksen, minkä jälkeen se lähtee Prestonin ja Amandan perään. He pääsevät Prestonin autoon ja koettavat paeta, mutta törmäävät puuhun. Amanda lentää ulos etulasista. Preston alkaa peruuttaa autolla isojalan päälle, jolloin se jää puristuksiin auton ja puun väliin ja se lopulta kuolee.


title: Abominable

text: Poliisit saapuvat ja lähettävät heidät ambulanssilla sairaalaan. Poliisit alkavat tutkia paikkoja. Kaikki uhrit ja kuollut isojalka ovat kadonneet. Sitten Sheriffi Halderman ja hänen varamiehensä alkavat kuulla ääniä. Hän ja hänen miehistönsä kääntyvät ja näkevät isojalan katselevan heitä. Kuin tyhjästä isojalkoja ilmestyy enemmänkin.


title: Kazbekin piiri

text: Kazbekin piiri (; avaariksi Казбек район, "Kazbek raion") on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 583,8 neliökilometriä. Asukkaita on 41 900 henkeä (vuonna 2010).


title: Kazbekin piiri

text: Kazbekin piiri sijaitsee Dagestanin länsiosassa. Se rajoittuu pohjoisessa Novolakin, Hasavjurtin ja Kiziljurtin piireihin, idässä ja kaakossa Buinakskin piiriin, etelässä ja lounaassa Gumbetin piiriin sekä lännessä Tšetšeniaan. Vuoristoinen alue on eroosion voimakkaasti kuluttama. Seudun historiallinen nimitys on "Salavatia".


title: Kazbekin piiri

text: Piiriin kuuluu Dubkin kaupunkimainen taajama (kaupunkikunta) sekä 11 maalaiskuntaa: Almak, Artluh, Burtunai, Gertma, Gostala, Guni, Dylym, Hubar, Intšha, Kalininaul ja Leninaul. Hallinnollinen keskus on Dylymin kylä, josta on 108 kilometriä tasavallan pääkaupunkiin Mahatškalaan. Asutuskeskuksia on yhteensä 16. Vuoden 2002 väestönlaskennan mukaan 88,0 % piirin asukkaista on avaareja ja 11,6 % tšetšeenejä. Kaupunkiväestön osuus on 13,2 %.


title: Kazbekin piiri

text: Seudun pääelinkeino on maatalous, joka on erikoistunut viljan ja maissin viljelyyn sekä karjanhoitoon. Teollisuutta edustavat leipomot ja myllyt.


title: Kazbekin piiri

text: Piirissä toimii 13 lastentarhaa, 12 yleissivistävää koulua, kaksi lukiota, ammattilyseo ja lasten luomistyön keskus. Kulttuurilaitoksia ovat musiikkikoulu, 14 kerhotaloa ja 14 kirjastoa.


title: Kazbekin piiri

text: Nähtävyyksiin kuuluvat jokien uurtamat kanjonit ja muut luonnonmuodostelmat, Gorenžo-järvi ja Issisun mutaparantola.


title: Kazbekin piiri

text: Paikallislehtenä ilmestyy avaarinkielinen "Čapar".


title: Tampereen Ilveksen SM-liigakausi 1984–1985

text: Ilves pelasi kaudella 1984-1985 kymmenen joukkueen jääkiekon SM-Liigaa sijoittuen runkosarjassa kolmanneksi ja lopulta pudotuspeleissä voittaen koko liigan. Joukkuetta valmensi Seppo Hiitelä ja kapteenina oli Matti Kaario


text: Välierät Kärpät - Ilves 1-3 (4-2, 2-3, 2-5, 3-5)


text: Loppuottelut TPS - Ilves 2-3 (3-2, 6-1, 1-8, 2-3, 2-3)


text: 1. Ilves 2. TPS 3. Kärpät 4. Ässät 5. HIFK 6. Tappara 7. Lukko 8. Jokerit 9. SaiPa 10. Kiekkoreipas


title: Stefan Ridderwall

text: Carl Stefan Ridderwall (s. 5. maaliskuuta 1988 Brännkyrka, Ruotsi) on ruotsalainen jääkiekkomaalivahti, joka siirtyi tammikuussa 2013 Allsvenskan-joukkue IK Oskarshamniin.


title: Stefan Ridderwall

text: Ridderwall on Huddinge IK:n kasvatti. Hän siirtyi sieltä vuonna 2004 DjurgårdeniinF. Ridderwall torjui kauden 2004–2005 pääosin sen J20 SuperElit-joukkueessa, mutta hän vahvisti myös Djurgårdenin J18-joukkuetta, jolle Ridderwall torjui J18 Allsvenskanin hopeaa keväällä 2005. Kaudella 2005–2006 hän teki Elitserien-debyyttinsä torjuessaan vain 17-vuotiaana yhdessä ottelussa. New York Islanders varasi Ridderwallin kuudennella kierroksella 173. pelaajana .


title: Stefan Ridderwall

text: Kauden 2006–2007 Ridderwall pelasi kokonaan Djurgårdenin J20-joukkueessa, jolle hän torjui J20 SuperElitin hopeaa keväällä 2007. Kaudella 2007–2008 Ridderwall aloitti Djurgårdenin Elitserien-joukkueen kakkosmaalivahtina Daniel Larssonille. Hän pelasi siellä 11 runkosarjaottelua, mutta Ridderwall pelasi myös yhteensä neljän HockeyAllsvenskan-ottelun verran lainalla Nyköpings Hockeyssa ja Almtunassa. Hän vahvisti myös Djurgårdenin J20-joukkuetta kevään 2008 pudotuspeleissä.


title: Stefan Ridderwall

text: Ridderwall jakoi kausina 2008–2009ja 2009–2010 Djurgårdenin torjuntavastuun Gustaf Wesslaun kanssa. Jälkimmäinen kausi 2009–2010 päättyi Elitserien-hopeaan. Ridderwall teki toukokuussa 2010 vuoden mittaisen jatkosopimuksen Djurgårdenin kanssa. Hän aloitti kaudella 2010–2011 joukkueen ykkösmaalivahtina. Ridderwall tippui kuitenkin kauden aikana kakkosmaalivahdiksi, kun Mark Owuya otti ykkösmaalivahdin paikan. Kauden jälkeen Djurgårdenin johto ilmoitti, että Ridderwall ei mahdu enää joukkueen tulevaisuuden suunnitelmiin.


title: Stefan Ridderwall

text: Kaudeksi 2011–2012 Ridderwall siirtyi vuoden mittaisella sopimuksella Timrå IK:hon. Timråssa Ridderwall jakoi torjuntavastuun Joakim Lundströmin kanssa ja pelasi runkosarjassa 25 ottelua. Seuraavaksi kaudeksi hän teki sopimuksen Allsvenskanin Örebro HK:n kanssa. Örebrosta Ridderwall vapautettiin kuitenkin joulukuun 2012 lopussa, ja hän siirtyi tammikuussa Allsvenskanin IK Oskarshamniin.


title: Stefan Ridderwall

text: Ridderwall voitti alle 20-vuotiaiden MM-hopeaa vuonna 2008. Hän toimi turnauksessa Ruotsin kakkosmaalivahtina Jhonas Enrothille ja pelasi yhden ottelun. Ridderwall toimi hänelle kakkosmaalivahtina myös alle 18-vuotiaiden MM-kilpailuissa 2006.


title: Stefan Ridderwall

text: Ridderwallin isä Rolf oli maajoukkuetason maalivahti, joka torjui mm. Ruotsille olympiapronssia Sarajevon olympiakisoista 1984 sekä MM-kultaa 1991.


title: Kiziljurtin piiri

text: Kiziljurtin piiri (; avaariksi Гъизилюрт район, "Giziljurt raion"; kumykiksi Къызылюрт район, "Qyzyljurt raion") on kunnallinen itsehallintoalue Dagestanin tasavallassa Venäjällä. Vuonna 1966 perustetun piirin pinta-ala on 524 neliökilometriä. Asukkaita on 80 500 henkeä (vuonna 2010).


title: Kiziljurtin piiri

text: Kiziljurtin piiri sijaitsee Dagestanin keskiosassa. Se rajoittuu pohjoisessa Babajurtin, idässä Kumtorkalan, etelässä Buinakskin ja Kazbekin sekä lännessä Hasavjurtin piireihin. Seudun kautta virtaa Sulakjoki.


title: Kiziljurtin piiri

text: Piiriin kuuluu 13 maalaiskuntaa: Aknada, Gelbah, Kirovaul, Komsomolskoje, Kulzeb, Miatli, Netšajevka, Nižni Tširjurt, Novyi Tširkei, Stalskoje, Sultan-Jangi-Jurt, Tšontaul ja Zubutli-Miatli. Asutuskeskuksia on yhteensä 16. Hallinnollinen keskus on Kiziljurtin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Vuoden 2002 väestönlaskennan mukaan piirin asukkaista on 82,5 % avaareja, 11,5 % kumykkeja, 2,7 % tšetšeenejä ja 1,8 % lakeja. Avaarien lukuun sisältyy myös pienempiä vuoristokansoja kuten didoja ja andeja. Kaupunkiväestöä ei ole.


title: Kiziljurtin piiri

text: Seudun pääelinkeino on maatalous, joka on erikoistunut karjanhoitoon sekä viljan, vihannesten ja hedelmien viljelyyn. Lisäksi on rakennustarvike-, elintarvike- ja kaivosteollisuutta.


title: Kiziljurtin piiri

text: Piirissä toimii 8 lastentarhaa ja 24 koulua. Kulttuurilaitoksia ovat kolme taidekoulua, 16 kerhotaloa, 17 kirjastoa, kansanteatteri ja kolme museota.


title: Kiziljurtin piiri

text: Nähtävyyksiin kuuluu Issi-Suvin kuuma lähde, sen lähellä sijaitseva šeikki Sultan-Muta Tarkovskin muistomerkki sekä akateemikko Aleksandr Višnevskin kotimuseo Nižni Tširjurtin kylässä.


title: Kiziljurtin piiri

text: Paikallislehtenä ilmestyy venäjänkielinen "Kiziljurtovskije vesti".


title: Dalström

text: Dalström on seuraavien henkilöiden sukunimi:


title: Dahlström

text: Dahlström tai Dahlstrøm on muun muassa seuraavien henkilöiden sukunimi:


title: Farmakodynamiikka

text: Farmakodynamiikka (kr. "farmakon", lääke, rohdos; "dynamis", voima), "lääkkeenvaikutusoppi", on farmakologian osa-alue, joka tutkii lääkkeiden vaikutuksia ja niiden mekanismeja molekyyleihin, elimiin ja koko elimistöön.


title: Farmakodynamiikka

text: Lääkkeiden farmakodynaamiset vaikutukset ovat hyvin moninaisia. Monien vaikutus kohdistuu erityisiin elimistön säätelymolekyyleihin, reseptoreihin, joita lääkkeet voivat stimuloida (esim. morfiini opioidireseptoreita) tai estää (esim. antihistamiinit histamiinireseptoreita). Ne voivat vaikuttaa myös entsyymeihin (esim. asetyylisalisyylihappo estää syklo-oksigenaasientsyymiä). Jotkin lääkeaineet vaikuttavat solukalvon kuljettajamolekyyleihin (esim. masennuslääke fluoksetiini estää serotoniinin ottoa hermosoluun). Monet syöpälääkkeet ovat kovalenttisesti makromolekyyleihin sitoutuvia aineita, ja ne estävät syöpäsolujen jakautumista sitoutuessaan DNA-molekyyleihin. Joidenkin lääkkeiden vaikutusmekanismi perustuu yksinkertaisiin fysikaalisiin tai kemiallisiin reaktioihin, kuten alumiini- ja magnesiumhydroksidit neutraloivat mahan liiallista happamuutta tai guarkumi sitoo vettä itseensä ja vähentää ummetusta. Myös monia hormoneja tai niiden synteettisiä sukulaisia käytetään lääkkeinä. Antibioottien ja muiden mikrobilääkkeiden vaikutukset perustuvat erilaisiin myrkkyvaikutuksiin mikrobeja kohtaan. Silloin on tärkeää, että myrkkyvaikutus on valikoiva ja kohdistuu vain mikrobiin eikä ihmiseen.


title: Farmakodynamiikka

text: Monet lääkevaikutukset ovat itse asiassa toksisia vaikutuksia, eli ne häiritsevät elimistön normaaleja toimintoja (selvimpiä esimerkkejä ovat anestesia-aineet). Jos tästä on kuitenkin kokonaisuuden kannalta hyötyä, lääkkeen käyttö on perusteltua. Se kuitenkin osoittaa, että lääkkeiden turvallinen käyttö vaatii tarkkuutta ja ammattitaitoa.


title: Melonta kesäolympialaisissa 1952 – miesten 1 000 metrin kajakkikaksikko

text: Helsingin olympiakisojen miesten kajakkikaksikoiden 1 000 metrin melontaan osallistui 19 paria. Kilpailu käytiin 28. heinäkuuta Soutustadionilla.


text:
Jokaisesta erästä kolme nopeinta loppukilpailuun.
1.erä


title: Novolakin piiri

text: Novolakin piiri (; lakiksi ЦӀуссалакрал район, "Tsussalakral raion") on kunnallinen itsehallintoalue Dagestanin tasavallassa Venäjällä. Se on perustettu vuonna 1944, jolloin seudulta karkotettujen tšetšeenien tilalle siirrettiin lakeja Dagestanin vuoristoseudulta. Piirin pinta-ala on 218 neliökilometriä. Asukkaita on 27 400 henkeä (vuonna 2010).


title: Novolakin piiri

text: Novolakin piiri sijaitsee Dagestanin luoteisosassa vuoriston reuna-alueella. Se rajoittuu pohjoisessa ja koillisessa Hasavjurtin piiriin, kaakossa Kazbekin piiriin sekä lounaassa ja lännessä Tšetšeniaan.


title: Novolakin piiri

text: Piiriin kuuluu 12 maalaiskuntaa: Ahar, Banaijurt, Gamijah, Dutši, Jamansu, Novokuli, Novolakskoje, Novomehelta, Novotšurtah, Šušija, Tšapajevo ja Tuhtšar. Hallinnollinen keskus on Novolakskojen kylä, josta on 99 kilometriä tasavallan pääkaupunkiin Mahatškalaan. Asutuskeskuksia on yhteensä 15. Vuoden 2002 väestönlaskennan mukaan asukkaista on 46,0 % lakeja, 28,8 % tšetšeenejä ja 23,8 % avaareja. Kaupunkiväestöä ei ole.


title: Novolakin piiri

text: Seudun pääelinkeino on maatalous, joka on erikoistunut karjanhoitoon sekä viljan, maissin, auringonkukan ja perunan viljelyyn. Lisäksi on leipomoita, myllyjä ja rakennustarvikkeiden tuotantoa. Piirin kautta kulkee Donin Rostovin ja Bakun välinen valtatie.


title: Novolakin piiri

text: Piirissä toimii kaksi lastentarhaa ja 19 koulua. Kulttuurilaitoksia ovat 15 kerhotaloa ja 9 kirjastoa.


title: Novolakin piiri

text: Paikallislehtenä ilmestyy lakin- ja venäjänkielinen "Zamanalul tšu" (”Ajan ääni”).


title: Fredrik Warg

text: Bo John Fredrik Warg (s. 3. toukokuuta 1979 Skellefteå, Ruotsi) on ruotsalainen jääkiekkoilija, joka pelaa SHL-joukkue Brynäs IF:ssä. Hän on pelipaikaltaan keskushyökkäjä. Wargin vahvuuksiin kuuluu työteliäisyys, voima, asenne, luistelu ja fyysinen peli. Hän ei varsinainen pelintekijä, vaikka Wargilta löytyy myös hyviä kiekollisia ominaisuuksia. Hän on myös varsin hyvä aloittaja. Warg laukoo oikealta.


title: Fredrik Warg

text: Warg on Bolidens FFI:n kasvatti ja pelasi joukkueessa ensimmäiset miesten pelinsä jo 15-vuotiaana kaudella 1994–1995, Ruotsin II-divisioonassa. Warg siirtyi seuraavaksi kaudeksi 1995–1996 MODO Hockeyn J20-joukkueeseen, jossa hän pelasi kolme kautta. Warg teki debyyttinsä miesten peleissä kaudella 1998–1999, jolloin hän pelasi Ruotsin I-divisioonaa Örnsköldsviks SK:ssa. Warg teki siellä 31 ottelussa tehot 7+15=22, joilla hän oli joukkueen sisäisen syöttöpörssin voittaja. Warg pelasi seuraavan kauden 1999–2000 suurimmaksi osaksi HockeyAllsvenskanin Sundsvall Hockeyssa, mutta hän teki myös Elitserien-debyyttinsä MODOssa. Warg pelasi siellä 11 runkosarja- ja seitsemän playoff-ottelua ilman tehopisteitä. Hän voitti keväällä 2000 Elitserien-hopeaa. Sundsvall tuli Wargille tutuksi myös muutaman ottelun verran kausina 2000–2001 ja 2001–2002, jolloin hän pelasi lainalla myös IF Björklövenissä. Wargin ensimmäinen täysi Elitserien-kausi 2000–2001 toi hänelle 47 runkosarjaottelussa tehot 7+1=8. Warg voitti keväällä 2002 Elitserien-hopeaa.


title: Fredrik Warg

text: Warg edusti MODOa kevääseen 2005, jolloin hän siirtyi Timrå IK:n riveihin. Warg teki siellä kaudella 2005–2006 49 runkosarjaottelussa tehot 13+9=22, jotka riittivät joukkueen sisäisen piste- ja maalipörssin voittoon. Kaudella 2006–2007 hän teki Elitserien-uransa yhden kauden piste-ennätyksen tehoilla 10+21=31. Warg oli Timrån toiseksi paras pistemies serkkunsa Jonathan Hedströmin jälkeen.


title: Fredrik Warg

text: Kaudeksi 2007–2008 Warg palasi MODOon, jonka kanssa hän teki kolmivuotisen sopimuksen huhtikuussa 2007. Warg pelasi kauden joukkueen varakapteenina. Hän teki Elitserien-uransa toiseksi parhaat tehonsa 9+18=27. Warg pelasi kolmesta sopimuskaudestaan kuitenkin vain kaksi ja purki sopimuksensa maaliskuussa 2009. Huhtikuussa hän teki yksivuotisen sopimuksen Skellefteå AIK:n kanssa. Warg teki kaudella 2009–2010 kaksi alivoimamaaliä, joilla hän jakoi runkosarjan alivoimamaalipörssin voiton neljän muun pelaajan kanssa. Toukokuussa 2010 Warg jatkoi sopimustaan vuodella. Kausi 2010–2011 sujui hyvin, ja Warg oli sentterinä Joakim Lindströmin ja Mikko Lehtosen välissä. Seuraavaksi kaudeksi Warg siirtyi ensimmäistä kertaa pois Ruotsista, kun hän teki sopimuksen latvialaisen, KHL:ssä pelaavan Dinamo Riian kanssa.


title: Fredrik Warg

text: Riiassa Warg pelasi yhden kauden ja teki 17 pistettä 49 ottelussa. Tehotilastossa hän oli joukkueensa huonoin, saldolla -18. Pudotuspelien ensimmäisessä pelissä Warg loukkaantui eikä pystynyt pelaamaan muita otteluita. Seuraavaksi kaudeksi 2012–2013 hän siirtyi kahden vuoden sopimuksella Elitserienin nousijajaoukkue Rögle BK:hon. Warg ei kuitenkaan jatkanut seuran pudottua Allsvenskaniin enää toista sopimuskauttaan, vaan hän siirtyi syyskuussa 2013 Saksan DEL-liigan ERC Ingolstadtiin. Joulukuussa Warg palasi kotimaahansa ja siirtyi loppukauden 2013–2014 kattavalla sopimuksella Brynäs IF:n riveihin.


title: Fredrik Warg

text: Warg edusti Ruotsia MM-kilpailuissa vuosina 2007 ja 2008. Hän pelasi myös alle 18-vuotiaiden EM-kilpailuissa vuonna 1997 voittaen hopeaa.


title: Fredrik Warg

text: Wargin serkku Jonathan Hedström pelasi urallaan NHL:ssä saakka.


title: Ilči

text: Ilči (Илчи, suomeksi ”Sanansaattaja”) on Venäjällä Dagestanin pääkaupungissa Mahatškalassa ilmestyvä lakinkielinen sanomalehti.


title: Ilči

text: Ilči on perustettu vuonna 1991. Samannimistä lehteä julkaistiin muutaman kuukauden ajan vuonna 1917. Nykyään se ilmestyy kerran viikossa A3-kokoisena ja 24-sivuisena. Painosmäärä oli vuoden 2011 alussa noin 3000 kappaletta.


title: Ilči

text: Lehden teemoja ovat Dagestanin yhteiskuntaelämä sekä lakien kulttuuri ja historia. Julkaisijoina toimivat tasavallan hallitus ja kansalliskokous. Päätoimittaja on Katšar Guseinajeva.


title: Detroitin historia

text: Detroitin historia ulottuu 1700-luvulle – ranskalainen tutkimusmatkailija Antoine de la Mothe Cadillac perusti Detroitin vuonna 1701. Kaupunki oli Ranskan hallussa vuoteen 1760, kunnes Ison-Britannian joukot valtasivat Montrealin ja saivat Detroitin haltuunsa rauhanehtojen mukana. Kaupunki liitettiin Yhdysvaltoihin vapaussodan päätyttyä Pariisin rauhan mukaisesti.


title: Detroitin historia

text: Detroitista kasvoi suurkaupunki 1900-luvun alussa, kun Henry Ford perusti sinne ensimmäisen T-Fordeja valmistaneen autotehtaansa. 1960- ja 1970-luvuilla kaupunki kuitenkin alkoi rappeutua öljykriisin ja tuontiautojen lisääntymisen takia. Kaupungin asukasluku on puolittunut 1950-luvun 1,8 miljoonasta nykyiseen reiluun 900 000 asukkaaseen.


title: Detroitin historia

text: 1600-luvulla Yhdysvaltoihin siirtokuntia rakentanut Ranska alkoi pelätä Ison-Britannian valtaavan sen alueita. Tämän takia Ranska alkoi rakentaa uusia siirtomaakaupunkeja sellaisille alueille, joista pystyttäisiin puolustamaan mahdollista Ison-Britannian hyökkäystä. Detroitin nykyiselle paikalle tullut ranskalainen tutkimusmatkailija Antoine de la Mothe Cadillac piti alueen sijaintia loistavana. Sen vieressä oleva Detroitjoki oli tarpeeksi kapea, jotta sen yli pystyi ampumaan tykillä, mutta tarpeeksi leveä, jotta hyökkäyksiä olisi helppo torjua. Lisäksi aluetta ympäröivät Suuret järvet, jotka tarjosivat hyvät liikennereitit muihin kaupunkeihin. Cadillac haki Ranskalta lupaa siirtokunnan perustamiselle ja sai sen vuonna 1701. 5. toukokuuta 1701 Ranskan kuningas Ludvig XIV lähetti Kanadassa sijainneille Ranskan siirtokunnille tiedon siitä, että hän oli antanut suostumuksensa uudelle siirtokunnalle. Ludvig lupasi lisäksi 1 500 livreä, jotta uuteen siirtokuntaan saatiin rakennettua linnoitus.


title: Detroitin historia

text: 2. tai 4. kesäkuuta 1701 Cadillac lähti laivalla Montrealista Detroitiin. Hänellä oli mukanaan 25 kanoottia, 50 sotilasta ja 50 kanadalaista uudisasukasta. Loogisin vaihtoehto matkalle olisi ollut Saint Lawrence -jokea pitkin Ontariojärvelle, mutta alueella vielä tuolloin hallinneet irokeesit tekivät matkasta liian vaarallisen. Niinpä Cadillac päätti matkustaa Ottawajokea pitkin Nipissingjärvelle ja sieltä Ranskanjokea (, ) pitkin Georgian Baylle. Sieltä he jatkoivat matkaa Huronjärven kautta Saint Clair -joelle ja -järvelle, josta he pääsivät Detroitjoelle. He saapuivat Grosse-Île-saarelle 23. heinäkuuta 1701, jonne he pystyttivät väliaikaisen leirin. Seuraavana päivänä ryhmä lähti etsimään uudelle siirtokunnalle sopivaa paikkaa. Cadillac valitsi joen kapeimman kohdan, jossa oli korkeat hiekkasärkät. Paikan valinnan jälkeen Cadillac alkoi miehiensä kanssa rakentaa Fort Ponchartrain du Detroit -linnoitusta.


title: Detroitin historia

text: Kun britit onnistuivat 1750-luvun loppupuolella valtaamaan useita ranskalaisten kaupunkeja, Detroitin merkitys nousi huomattavasti. Fort Ponchartrainin linnoitusta laajennettiin nopeasti ja sinne tuotiin lisää sotilaita. Linnoitusta tuolloin hallinnut kanadalainen kuvernööri lupasi, että kaikki puolustukseen osallistuvat sotilaat saavat ilmaisia työkaluja ja maata. Britit ja irokeesit tekivät linnoitusta ja sotilaita vastaan satunnaisia hyökkäyksiä, mutta eivät onnistuneet valtaamaan sitä. 8. syyskuuta 1760 britit kuitenkin valloittivat Montrealin kaupungin. Samalla kaikki Ranskan siirtomaat Amerikassa, Detroit mukaan lukien, liitettiin Britanniaan. 29. marraskuuta Detroitin komentajaksi saapui brittien majuri Robert Rogers. Samalla linnoituksen nimi muutettiin Fort Detroitiksi.


title: Melonta kesäolympialaisissa 1952 – miesten 10 000 metrin kajakkikaksikko

text: Helsingin olympiakisojen miesten kajakkikaksikoiden 10 000 metrin melontaan osallistui 18 paria. Kilpailu käytiin suoraan loppukilpailuna 27. heinäkuuta Soutustadionilla.


title: Lars Løkken Østli

text: Lars Løkken Østli (s. 21. marraskuuta 1986 Hamar, Norja) on norjalainen jääkiekkoilija, joka edusti kaudella 2010–2011 Ruotsin Elitserienissä pelaavaa Luleåta.


title: Riisipeippo

text: Riisipeippo eli vanhalta nimeltään riisilintu ("Lonchura oryzivora") on loistopeippojen heimoon kuuluva varpuslintu. Se on yleinen häkkilintu, joka on alun perin kotoisin Indonesian Sundasaarilta. Ihmisen mukana se on levinnyt muuallekin Aasiaan, Afrikkaan, Australiaan ja Amerikkaan. Viime aikoina riisipeipot ovat vähentyneet alkuperäisellä elinalueellaan ja ainakin osittain myös istutusalueilla. Indonesiassa riisipeippoa on pidetty riisisatoa verottavana tuholaisena.


title: Riisipeippo

text: Riisipeipon ruumiinpituus on 12–16 senttiä. Luonnonvaraisten riisipeippojen väritys on pääosin sinertävänharmaa, mutta kupu on vaaleanpunainen ja pyrstön seutu valkoinen. Pää, kurkku, yläperä ja pyrstö ovat mustat. Pään molemmilla sivuilla on valkoinen korvalaikku. Jykevä nokka on vaaleita leikkuureunoja lukuun ottamatta kirkkaan vaaleanpunainen. Silmät ovat tummanpunaiset ja niiden ympärillä on kapea punainen rengas. Jalat ovat vaaleanpunaiset. Riisipeipoista on jalostettu useita eri värimuunnoksia. Luonnonmuodon lisäksi siitä on muun muassa kirjavia, valkoisia ja kanelinruskeita muotoja.


title: Riisipeippo

text: Nuoret linnut ovat ruskehtavia. Niiden päälaki ja pyrstö ovat tummat ja korvalaikku haalea. Vatsapuoli on vaalean ruskeankeltainen ja rinta juovikas.


title: Riisipeippo

text: Riisipeipon alkuperäistä levinneisyysaluetta ovat Indonesian saaret Jaava, Bali ja todennäköisesti myös Madura. Ihmisten mukana laji on levinnyt vieraslajiksi myös muualle maailmaan. Aasiassa se elää kotisaartensa lisäksi myös Joulusaarella, Baweanilla, Sumatralla, Borneolla, Sulawesillä, Lombokilla, Sumbawalla, Molukeilla, Filippiineillä, Malakan niemimaalla, Thaimaassa, Myanmarissa, Vietnamissa, Kaakkois-Kiinassa, Taiwanissa, Japanissa, Intiassa, Sri Lankassa.


title: Riisipeippo

text: Afrikassa riisipeippo on levinnyt Seychelleille ja Tansaniaan, jossa se on elää mantereen lisäksi myös Pemballa ja Sansibarissa. Muita esiintymisalueita on Kookossaarilla, Saint Helenalla, Venezuelassa, Kolumbiassa, Puerto Ricossa, Floridassa, Havaijilla ja Fidžillä. Singaporeen, Mauritiukselle, Komoreille, Australiaan ja mahdollisesti Uuteen-Seelantiin muodostuneet kannat ovat ovat jo hävinneet.


title: Riisipeippo

text: Riisipeippo elää monenlaisissa ympäristöissä. Sitä tavataan viljelyksillä, avoimissa metsissä, kaupungeissa, kylissä, puusavanneilla, rantametsissä ja mangrovemetsissä. Yleensä riisipeipot elävät alle 500 metrin korkeudella merenpinnasta, mutta paikoin niitä esiintyy jopa 1 500 metrin korkeudessa. Riisipeippoja esiintyy erityisesti riisinviljelyalueilla. Aikaisemmin se oli Jaavan ja Balin yleisimpiä kaupunkilintuja.